cyanic-selkie/wikianc huggingface dataset:
ཐག་ཤིང་།
ཐག་ཤིང་ནི་ཐག་འཐག་བྱེད་ཀྱི་ཤིང་སྟེ།  དེ་ལ་རྣམ་གྲངས་ཐག་ཤ་དང་།  བཏགས་མ།  བུ་ལོ།  སྲིས་སོགས་དུ་མ་ཡོད།
ལུད་ཝིག་ཝིཏ་གེན་སི་ཏེ་ཡིན།
ལུད་ཝིག་ཝིཏ་གེན་སི་ཏེ་ཡིན་(འཇར་མན་སྐད།:Ludwig Wittgensteinl)ནི་༡༨༨༩ལོའི་ཟླ་བ་བཞི་པའི་ཚེས་༢༦ཉིན་ཨོ་སེ་ཊི་རི་ཡ་ལ་འཁྲུངས་པ་དང་ཕྱིེས་སུ་དབྱིན་ཇིར་ཚར་ལོང་བྱུང་པ་ཞིག་ཡིན་པ་དང་༡༩༥༡ལོའི་ཟླ་བ་བཞི་པའི་ཚེས་༢༩ཉིན་ཚེ་ལས་འདས་པ་རེད། ཁོང་ནི་ཚད་མ་རིག་པའི་རྨང་གཞིའི་མཚན་ཉིད་རིག་པ་དང་ཨང་བརྩིས་ཐོག་གི་མཚན་མ་རིག་པ་བློ་ཡི་མཚན་མ་རིག་པ་སྐད་རིགས་ཀྱི་མཚན་མ་རིག་པ་བཅས་རེད།
ཕི་ལེ་ཟི་ཕ་སི་ཁལ།
ཕི་ལེ་ཟི་ཕ་སི་ཁལ་(ཧྥ་རན་སིའི་སྐད།:Blaise Pascal)ནི་༡༦༢༣ལོའི་ཟླ་བ་དྲུག་པའི་ཚེས་༡༩ཉིན་སྐུ་འཁྲུངས་པ་དང་༡༦༦༢ལོའི་ཟླ་བ་རྒྱད་པའི་ཚེས་༡༩ཉིན་ཚེ་ལས་འདས་པ་རེད། ཁོང་ནི་ཧྥ་རན་སིའི་ཨང་རྩིས་མཁས་ཅན་དང་དངོས་ལུགས་རིག་པ་མཁས་ཅན་་དང་གསར་གཏོད་མཁན་དང་རྩོམ་པ་པོ་དང་གནམ་བདག་ཆོས་ལུགས་ཀྱི་མཚན་ཉིད་རིག་པ་མཁས་ཅན་ཅས་རེད།
དཔའ་ལུང
དཔའ་ལུང་ནི་ཨ་མདོའི་ཤར་ཁུལ་གྱི་རྫོང་ཞིག་ཡིན། མིང་གཞན་ལ་བ་ཡྰན་ཟེར། མདོ་སྨད་ཆོས་འབྱུང་ནང་དུ་བོད་ཀྱི་རུས་ཆེན་དགའ་ལྡོང་འབྲུ་གསུམ་གྱི་ནང་ནས་ལྡོང་། དེ་ལ་ཚ་ཆེན་བཅོ་བརྒྱད་ཡོད་པའི་ནང་ཚན་གཡི་ཚ། ཁྲི་རལ་བ་ཅན་རྒྱ་ཡུལ་དུ་དམག་ལ་བྱོན་སྐབས་དམག་དཔོན་དུ་བསྐོས་པས་གཡི་ཚ་དམག་དཔོན་ཐོགས། དེའི་མི་རྒྱུད་རྨ་ཕར་ཁའི་བཱ་ཡན་ཕྱོགས་ན་ཡོད་བཅས་བཀོད་ཡོད།
ཕ་སི་ཁལ་ལ་མི།
ཕ་སི་ཁལ་ལ་མི་(ཧྥ་རན་སིའི་སྐད།:Pascal Lamy)ནི་༡༩༤༧ལོའི་ཟླ་བ་བཞི་པའི་ཚེས་༨ཉིན་འཁྲུངས་པ་དང་ ཁོང་ནི་གྱི་WTO གྱི་འགོ་གཙོའི་གྲད་ཞིག་དང་ཧྥ་རན་སིའི་ཆབ་སྲིད་སྐོར་གྱི་
ཆོས་རྗེ་ཀུན་དགའ་རྒྱལ་མཚན་
ཆོས་རྗེ་ཀུན་དགའ་རྒྱལ་མཚན།
རྗེ་འདི་ཉིད་མོན་མཐའ་ཡུལ་སྟན་ཆར་ཞེས་པར་མ་སངས་ཨར་པ་སྤུན་བརྒྱད་ཀྱི་རིགས་སུ་རབ་བྱུང་བརྒྱད་པའི་མེ་སྦྲུལ（༡༤༩༧）ལོར་འཁྲུངས། ཆུང་ངུའི་དུས་སྐྱེ་བ་སྔོན་མའི་བག་ཆགས་གསལ་བར་གསུངས། དགུང་ལོ་བཅུ་བཞི་པ་ལ་དབུས་སུ་བྱོན་ནས་སྤྱན་སྔ་ཆོས་གྲགས་པའི་དྲུང་དུ་རབ་ཏུ་བྱུང་། ཀུན་དགའ་རྒྱལ་མཚན་ཞེས་པའི་མཚན་གསོལ། སྔ་རྗེས་སུ་ཆགས་ལོ་རིན་ཆེན་ཆོས་རྒྱལ། འབུམ་རལ་པ་རིན་ཆེན་ཆོས་དབང་། ལོ་ཆེན་ཆོས་སྐྱོང་བཟང་པོ། སྤྲུལ་སྐུ་རྡོ་རྗེ་སེང་གེ གཡུལ་རྒྱལ་བ་ཆོས་ཀྱི་ཤེས་རབ། ཀུན་བཟང་གླིང་པ་ཆོས་ཀྱི་དཔལ་བ་སོགས་བཤེས་གཉེན་དུ་མ་ལས་མདོ་སྔགས་ཐ་སྙད་དང་བཅས་པའི་ཟབ་ཆོས་གསན་སྦྱོང་གིས་ཆུབ་པར་གྱུར། གཡུལ་རྒྱལ་ཆོས་རྗེས་བཀྲ་ཤིས་དགེ་འཕེལ་དང་། ཉི་ལྡེའི་གདན་སར་མངའ་གསོལ། ཕྱིས་ལྷུན་གྲུབ་ཆོས་སྡེ་ཡང་བསྐྱངས། དེ་ནས་གྲུབ་ཆེན་ཀུན་བཟང་རྡོ་རྗེ་ལས་གསང་བ་བླ་ན་མེད་པའི་དབང་ཁྲིད་མན་ངག་དང་བཅས་གསན་ཏེ་ཉམས་ལེན་ནན་ཏན་མཛད་པས་ཉམས་རྟོགས་ཕུན་སུམ་ཚོགས་པ་འཁྲུངས། གདུལ་བྱ་རྣམས་ལ་སོ་སོའི་མོས་བློ་དང་འཚམས་པར་རྒྱལ་བའི་བཀའ་འགྱུར་རོ་ཅོག་གིས་མཚོན་དམ་པའི་ཆོས་ཀྱི་སྒོ་ཐམས་ཅད་བསྟན་པས་བུ་སློབ་ཀྱང་འབྲི་གུང་པ་རིན་ཆེན་ཕུན་ཚོགས་ཡབ་སྲས། ཆོས་ལུང་མཁན་པོ་ཀུན་བློ། སྐྱེད་ཚལ་བ་ཤེས་རབ་རྒྱལ་མཚན་སོགས་ཆེ་བཙུན་མཁས་པའི་བཤེས་གཉེན་མཐའ་ཡས་པ་དང་། སྤྲུལ་སྐུ་སྣ་ཚོགས་རང་འགྲོལ་དང་རྫོགས་ཆེན་པ་བསོད་ནམས་རིན་ཆེན་སོགས་སྙིང་པོའི་བསྟན་འཛིན་དུ་མ་བྱུང་། སྐུ་ཚེའི་སྨད་ལ་གནས་ནང་དང་ཡངས་པ་ཅན་གྱི་གདན་ས་མཛད་པ་མཚོན་གཞན་ཕན་འགྲོ་དོན་ཆེར་བསྐྱངས་ནས་དགུང་ལོ་བདུན་ཅུ་དོན་གཉིས་ལ་ཕེབས་པ་རབ་བྱུང་བཅུ་པའི་ས་འབྲུག（༡༥༦༨）ལོར་འདས།
ཆོས་རྗེ་བཀྲ་ཤིས་དཔལ་བརྩེགས་
ཆོས་རྗེ་བཀྲ་ཤིས་དཔལ་བརྩེགས།
ཆོས་རྗེ་འདི་ཉིད་ཡབ་ཀུན་དགའ་བཤེས་གཉེན་དང་ཡུམ་འཇམ་དཔལ་སྐྱིད་གཉིས་ཀྱི་སྲས་སུ་བར་བྱུང་དྲུག་པའི་ས་ཕག（༡༣༥༩）ལོར་སྐུ་བལྟམས། དགུང་ལོ་དྲུག་པ་ལ་སློབ་དཔོན་སྒོམ་པ་རིན་གཞོན་གྱི་དྲུང་དུ་ཡི་གེ་འབྲི་ཀློག་ལ་སྦྱང་བརྩོན་མཛད། དགུང་ལོ་བཅུ་གཅིག་བཞེས་པའི་ཚེ་བཀའ་བརྒྱུད་ཀྱི་ཆོས་སྐོར་ཐམས་ཅད་ཀྱི་བདག་པོ་སློབ་དཔོན་རིན་ཆེན་དཔལ་བ་ལས་རྒྱུད་གསུམ་མན་ངག་དང་། སྤྱོད་འཇུག་དང་ཤེས་རབ་བརྒྱ་པ། ཁྱད་པར་དུ་བརྟག་གཉིས་སོགས་གསན་སྦྱོང་མཛད། དགུང་ལོ་བཅུ་བདུན་ལ་ཕེབས་སྐབས་རིན་པོ་ཆེ་ནམ་མཁའ་དཔལ་བཟང་པོས་མཁན་པོ་དང་། གནས་བརྟན་རིན་ཆེན་འོད་ཀྱིས་སློབ་དཔོན་མཛད་དེ་རབ་ཏུ་བྱུང་། མཚན་བཀྲ་ཤིས་དཔལ་བརྩེགས་ཉི་མའི་དབང་པོ་བསྲུང་བའི་གོ་ཆ་ཞེས་གསོལ། དེ་ནས་ཆོས་དབང་གཉིས་པ་སོགས་མཁས་དབང་མང་པོའི་ཞབས་ལ་གཏུགས་ནས་དཔལ་དུས་ཀྱི་འཁོར་ལོའི་དབང་ཡོངས་སུ་རྫོགས་པ་དང་། ནཱ་རོའི་ཆོས་དྲུག ཕྱག་རྒྱ་ཆེན་པོ། བཀའ་བརྒྱུད་ཀྱི་ཆོས་རིན་པོ་ཆེ་མ་ལུས་པའི་དབང་ཁྲིད་ལུང་གསུམ་ཞུས་པས་ལམ་གྱི་དྲོད་རྟགས་བསམ་གྱིས་མི་ཁྱབ་པ་འཁྲུངས་ཤིང་། ཏིང་ངེ་འཛིན་གྱི་སྒོ་དུ་མ་ཕྱེས། གཞན་ཡང་ཤ་བ་རའི་སྦྱོར་དྲུག ཆོས་རྗེ་བསོད་ནམས་རྒྱལ་མཚན་པའི་སྦྱོར་དྲུག་གསང་འདུས་རིམ་ལྔའི་ཁྲིད་དང་ནག་ཁྲིད་སྐོར་དམར་ཁྲིད། དབུ་སེམས་ཀྱི་སེམས་བསྐྱེད། བློ་སྦྱོང་དོན་བདུན་མ། ལམ་འབྲས་སོགས་ཇི་རྙེད་གསན་དགུང་ལོ་བཅོ་བརྒྱད་ལ་ཕེབས་པ་མེ་འབྲུག（༡༣༧༦）ལོར་སྟག་ལུང་གི་གདན་སར་ཕེབས་ནས་ཆོས་ཀྱི་འཁོར་ལོ་རྒྱ་ཆེན་པོར་བསྐོར། དགུང་ལོ་ཉི་ཤུ་པར་ལྷ་སར་ཕེབས། ལོ་ཆེན་བྱང་རྩེ་དང་མཇལ། དེ་ནས་ལོ་ཆེན་གྱི་མཁན་པོ་དང་། ལོ་ཙཱ་བ་གྲགས་པ་རྒྱལ་མཚན་གྱིས་སློབ་དཔོན། ལོ་ཙཱ་བ་ནམ་མཁའ་བཟང་པོས་གསང་སྟེ་མཛད་ནས་བསྙེན་པར་རྫོགས། ལོ་ཆེན་ལས་ཆོས་དཔག་ཏུ་མེད་པ་གསན། དེ་ནས་སྟག་ལུང་དུ་ཕེབས་ནས་ཁྲིད་ཁ་གྲངས་མེད་པ་བཏབ། གླིང་གསེབ་ཏུ་ཤ་མི་འགྲིམ་པའི་ཁྲིམས་མཛད། དབུས་གཙང་གི་སྡེ་དགོན་ཐམས་ཅད་དུ་མང་སྐོལ་གྱི་རྣམ་གཞག་རྒྱ་ཆེན་པོ་མཛད། སྟག་ལུང་ཐང་པའི་སྐུ་འདྲ་བཞེངས། སྔ་ཕྱིར་བྱང་རིས་དང་ཁམས་སྟོད་དུ་བྱོན་ནས་ཆོས་ཀྱི་འཁོར་ལོ་རྒྱ་ཆེར་བསྐོར། གོང་ནས་རྒྱལ་པོ་ཡེ་དབང་གིས་གུ་ཤྲཱིའི་ལས་ཀ། དངུལ་གྱི་ཐམ་ཀ་ཀའོ་མིང་དང་བཅས་ཕུལ། མཐར་དགུང་ལོ་དྲུག་ཅུ་རེ་དྲུག་པ་རབ་བྱུང་བདུན་པའི་ཤིང་འབྲུག（༡༤༢༤）ལོར་ངོ་མཚར་གྱི་བལྟས་བཟང་པོ་དུ་མ་དང་བཅས་ཏེ་དགོངས་པ་ཆོས་ཀྱི་དབྱིངས་སུ་གཤེགས།
ཆོས་རྗེ་དགེ་འདུན་རྒྱལ་མཚན་
ཆོས་རྗེ་དགེ་འདུན་རྒྱལ་མཚན།
གོང་དུ་ཁ་སྡེའི་ནང་ཁྲི་ཆེན་སྐབས་སུ་གསལ།
ཧྥི་ལི་པིན།
ཧྥི་ལེའི་པིན , ཧྥེ་ལི་པིང་
སེང་ག་གླིང་།
སེང་ག་གླིང་ངམ་ཤྲཱི་ལངྐ་ནི་ཨེ་ཤེ་ཡ་ཡི་རྒྱལ་ཁབ་ཞིག་རེད། དེའི་རྒྱལ་ས་ནི་ཁོ་ལུམ་པོ་རེད། Sri Lanka'''
ང་ཚོའི་སྐོར།
རྒྱུན་སྲོལ་བོད་མིའི་བདེ་དོན་ལས་ཁུངས་ཞེས་འབོད་པའི་བོད་མིའི་གཞིས་ཆགས་ལས་ཁུངས་འདིས་བཞུགས་སྒར་རྡ་རམ་ས་ལར་རྟེན་གཞི་བྱས་པའི་བོད་མིའི་སྤྱི་ཚོགས་ཀྱི་བདེ་དོན་ཐད་དགོས་མཁོ་སྐོང་ཐབས་གནང་གི་ཡོད། ལས་ཁུངས་འདིས་བོད་མིའི་གྲོས་ཚོགས་དང་། བཀའ་ཤག དེ་མིན་བཙན་བྱོལ་བོད་མིའི་སྒྲིག་འཛུགས་ཀྱི་མངའ་ཁོངས་ལྷན་ཁང་ཁག་གི་ལས་དོན་སྒྲུབ་བཞིན་པའི་ཞོར་ལ། སྤྱི་ཚོགས་དང་། རིག་གཞུང་། དཔལ་འབྱོར། ཁོར་ཡུག་བཅས་ཀྱི་ཐད་ལ་ལས་གཞི་ཧུར་སྐྱེད་ཆེན་པོས་ལག་བསྟར་བྱེད་བཞིན་མཆིས། དེ་དག་ནི་རྒྱུན་གནས་ཐུབ་པའི་ཡར་རྒྱས་དང་ལྷག་པའི་བསམ་པ་སྤེལ་བའི་ལས་དོན་ཞིག་ཡིན་པ་ངོས་འཛིན་བྱེད་ཀྱི་ཡོད། ཐོག་མར་ལས་ཁུངས་ཆུང་ཆུང་ཞིག་ནས་འགོ་བཙུགས་ཏེ། ད་ཆ་ང་ཚོས་ལས་གཞི་བཀོལ་སྤྱོད་བྱེད་མཁན་གྱི་ལས་ཁུངས་སྣ་ཚོགས་སུ་རྒྱ་སྐྱེད་བཏང་བ་དང་དུས་ཡུན་ཧྲིལ་པོ་སྲི་ཞུ་སྒྲུབ་མཁན་གྱི་ལས་བྱེད་བཞི་བཅུ་ཐམ་པ་ཡོད། འབྲེལ་ཡོད་མི་སྣ་དང་རོགས་སྐྱོར་ཚོགས་པ་ཁག་གིས་མཁྱེན་རྟོགས་སླད་དྲ་རྒྱ་འདིས་ང་ཚོའི་ལས་གཞི་ཆེ་ཁག་རྣམས་འགྲེལ་བརྗོད་བྱེད་ཅིང་། ལས་གཞི་འདི་དག་ལ་བརྟེན་ནས་འཛམ་གླིང་ཡུལ་གྲུ་ཁག་ཏུ་བློ་སྟོབས་འཕེལ་བར་ང་ཚོས་རེ་བ་བཅངས་ཡོད། དམིགས་ཡུལ་དང་དགོས་པ། བོད་མིའི་གཞིས་ཆགས་ལས་ཁུངས་འདི་བཞིན་རྡ་རམ་ས་ལའི་བོད་མི་མང་ལ་སྲི་ཞུ་སྒྲུབ་རྒྱུའི་ལས་ཁུངས་ཀྱི་རྩ་འཛིན་སྒྲིག་ཁྲིམས་ཀྱི་ལམ་སྟོན་གཞིར་བཟུང་མཐའ་ཅིག་ཏུ་བདེན་པ་དང་། འཚེ་མེད་ཞི་བདེ། བཅོས་མིན་གྱི་མང་གཙོའི་འཛིན་སྐྱོང་ལ་རྨང་གཞི་བྱས་བཞིན་མཆིས། ང་ཚོའི་དམིགས་ཡུལ་དང་དེའི་རྗེས་ཀྱི་བྱེད་སྒོ་ཁག་ཡར་རྒྱས་གཏོང་ཕྱོགས་ཐད་དགོས་མཁོ་ཆེ་རིམ་ལ་གཞི་བཞག་ནས་སྤེལ་རྒྱུ་དང་། ལས་ཁུངས་འདིའི་ལས་གཞི་རྣམས་འཚེ་མེད་ཞི་བདེ་དང་། ཁོར་ཡུག་སྲུང་སྐྱོབ། ཉམ་ཐག་གི་དཀའ་ངལ་སེལ་རྒྱུ། ཡུན་གནས་ཐུབ་པ་དང་ལམ་སྟོན་རྩ་འཛིན་གཞིར་བཟུང་ལག་བསྟར་བྱ་རྒྱུ་ཡིན། ལས་འགུལ་གྱི་དམིགས་ཡུལ། ཕྲུ་གུ་རྣམས་ལ་ལྟ་སྐྱོང་། ང་ཚོའི་སྤྱི་ཚོགས་ལ་ལྟ་སྐྱོང་། འཕྲོད་བསྟེན་དང་ཁོར་ཡུག་ལྟ་རྟོག
བདེ་དོན་གྱི་ལས་འཆར།
ཕྲུ་གུར་ལྟ་རྟོག རང་གི་བུ་ཕྲུག་རྣམས་ལ་ལྟ་སྐྱོང་ལེགས་པོ་བྱེད་མི་ཐུབ་ཅིང་གཞི་རིམ་གྱི་འཕྲོད་བསྟེན་དང་། བཟས་བཅུད། ཤེས་ཡོན་སོགས་ཀྱི་ཐད་དཀའ་ངལ་ཆེན་པོ་འཕྲད་བཞིན་པའི་ཉམ་ཐག་གི་ཁྱིམ་ཚང་ཧ་ཅང་མང་པོ་ཡོད། ཕ་མ་མང་ཆེ་བ་ནི་ལས་མེད་ངང་གནས་ཤིང་། ལམ་ཟུར་དུ་ཡུལ་སྐོར་བ་དང་ཡར་འགྲོ་མར་འགྲོ་རྣམས་ལ་བཟས་རིགས་ཕྲན་བུ་ཚོང་གཉེར་བྱས་ཏེ་འཚོ་ཐབས་བྱེད་མཁན་ཤ་སྟག་ཡིན། ཉམ་ཐག་དང་རྒན་གོག་གི་བདེ་དོན། བོད་མིའི་གཞིས་ཆགས་ལས་ཁུངས་ནས་སྤྱི་ཚོགས་ནང་ཉམ་ཐག་གི་སྡུག་བསྔལ་དང་དཀའ་ངལ་སེལ་ཕྱིར་བོད་མི་དབུལ་ཕོངས་དང་སྐྱབས་མེད་མགོན་མེད་རྣམས་ལ་དཔལ་འབྱོར་དགོས་མཁོའི་ཐད་ལ་རོགས་སྐྱོར་བྱེད་ཀྱི་ཡོད། ད་ལྟའི་ཆར་ལས་ཁུངས་འདི་ནས་མི་མང་གྲངས་ ༡༧༠ ཐམ་པར་འཚོ་དོད་མཁོ་སྤྲོད་བྱེད་ཅིང་། ཁོང་ཚོ་མང་ཆེ་བ་ནི་སྤུན་མཆེད་དམ་ལྟ་སྐྱོང་བྱེད་མཁན་གྱི་བུ་ཕྲུག་མེད་པའི་ནད་གཅོང་དང་རྒན་གོག་ཁག་ཡིན། སྤྱི་ཚོགས་ཀྱི་ལས་དོན། བོད་མིའི་གཞིས་ཆགས་ལས་ཁུངས་འདིས་ཐག་རིང་གི་སྨན་ཁང་དུ་འགྲོ་བར་ལུས་ཀྱི་ནུས་ཤུགས་མེད་པའམ་དཀའ་ངལ་ཡོད་པའི་དབུལ་ཞིང་ཕོངས་པའི་ནད་པ་རྣམས་ལ་ཛ་དྲག་གི་རོགས་སྐྱོར་བྱེད་ཀྱི་ཡོད། སྐབས་རེ་མ་དངུལ་གནས་སྟངས་ལ་གཞི་བཞག་སྟེ། ལས་ཁུངས་འདི་ནས་དངུལ་དང་དོས་ཆས་བོར་བརླག་ཏུ་སོང་བའི་འགྲུལ་མི་རྣམས་ལ་དཔལ་འབྱོར་གྱི་རོགས་རམ་བྱ་ཐབས་བྱེད་ཀྱི་ཡོད། གཞོན་སྐྱེས་བློ་སྟོབས་སྤེལ་བའི་ལས་གཞི། བཙན་བྱོལ་དུ་ཡོད་པའི་བོད་པའི་གཞོན་སྐྱེས་ཚོ་ལ་དེང་དུས་ཀྱི་སློབ་སྦྱོང་བྱ་རྒྱུའི་གོ་སྐབས་ཡག་པོ་ཐོབ་པའི་རྐྱེན་གྱིས། ང་ཚོའི་སྤྱི་ཚོགས་ཁྲོད་ལོ་ལྟར་སློབ་གྲྭ་ཐོན་མཁན་དང་སློབ་གྲྭ་མཐའ་འཁྱོལ་མི་ཐུབ་མཁན་ཇེ་མང་དུ་འགྲོ་བཞིན་ཡོད་པས། ཁོང་ཚོའི་འདོད་པ་ལྟར་ལས་གནས་འཐོབ་མི་ཐུབ་དཀའ་ངལ་ཚབས་ཆེན་འཕྲད་བཞིན་མཆིས། དེས་ན། དཀའ་ངལ་དེ་དག་ལ་བརྟེན་ནས། ང་ཚོའི་སྤྱི་ཚོགས་ནང་ལས་མེད་ཀྱི་དཀའ་ངལ་ཇེ་ཆེར་འགྲོ་བཞིན་འདུག དམིགས་བསལ་དེ་དག་ལས་གཞོན་སྐྱེས་ཁག་ཅིག་ཁྱིམ་ཚང་སྐྱོ་པོ་འཚར་ལོངས་བྱུང་སྟབས། ཁོང་ཚོའི་སེམས་ངལ་གྱིས་སྐབས་རེ་སྤྱི་ཚོགས་ཉེན་ཁ་ཆེ་བའི་ལས་རིགས། དཔེར་ན། བཟི་སྨན་སོགས་བེད་སྤྱོད་བྱས་ཏེ། སྒེར་དང་། ཁྱིམ་ཚང་། སྤྱི་ཚོགས་ཧྲིལ་པོར་ཚབས་ཆེའི་དཀའ་ངལ་བཟོ་བཞིན་མཆིས། རིག་གཞུང་ནང་ཁུལ་གྱི་མཉམ་ལས། བོད་རིགས་དང་རྒྱ་གར་ཡུལ་མི་དེ་བཞིན་སྤྱི་ཚོགས་གཞན་བཅས་ཀྱི་དབར་མཛའ་མཐུན་ཡོང་སླད་བོད་མིའི་གཞིས་ཆགས་ལས་ཁུངས་འདིའི་ངོས་ནས་མཉམ་རུབ་ཀྱི་ཚོགས་འདུ་སྐོང་འཚོགས་བྱས་ཏེ་སྤྱི་ཚོགས་འདྲ་མིན་དབར་གྱི་འབྲེལ་ལམ་གོང་འཕེལ་ཡོང་བར་བགྲོ་གླེང་གནང་གི་ཡོད། ལས་ཁུངས་འདིའི་ད་ཡོད་ཀྱི་ལས་འཆར་ཁག་དྭང་བླངས་ཇི་ལྟར་བྱུང་མིན་ལ་རག་ལུས་ཀྱང་། གཞི་རྒྱ་ཆེ་བའི་ཁོར་ཡུག་གཙང་བཟོ་དང་། དམིགས་བསལ་ཆར་དུས་སྐབས་དང་རྒྱལ་སྤྱིའི་ཁོར་ཡུག་ཉིན་མོ་སོགས་ཀྱི་སྐབས་ལས་གཞི་ལག་བསྟར་ཆེད་ང་ཚོས་དུས་རྟག་ཏུ་དྭང་བླངས་ཞབས་ཞུ་བའི་རོགས་སྐྱོར་གནང་བར་ཐུགས་རྗེ་ཆེ་ཞུ་རྒྱུ་ཡིན། དྭང་བླངས་ཞབས་ཞུའི་གོ་སྐབས། འདི་ག་ལས་ཁུངས་ནས་ཆ་རྐྱེན་གཏན་འབེབས་བྱས་པ་གཞིར་བཟུང་སྤྱི་སྒེར་གཉིས་ཀ་ནས་ང་ཚོའི་ཁོར་ཡུག་ཞབས་ཞུ་བ་ལྷན་དུ་དྭང་བླངས་ཀྱི་སྒོ་ནས་ཉུང་མཐར་ཟླ་གཉིས་རིང་ཞབས་ཞུ་རོགས་རམ་ཡོང་བར་དགའ་བསུ་ཞུ་རྒྱུ་ཡིན། དེར་མ་ཟད་ད་ལྟའི་ཆར་ང་ཚོས་ལུད་སྦྱོར་གྱི་ལས་གཞི་ཞིག་གཉེར་བཞིན་ཡོད་པར་བརྟེན། ང་ཚོ་དང་མཉམ་དུ་ལས་གཞི་ལག་བསྟར་ཆེད་ལུད་སྦྱོར་ལ་སྦྱངས་པ་ཡོད་པའི་དྭང་བླངས་ཞབས་ཞུ་བ་ཞིག་རེ་སྒུག་བྱེད་བཞིན་ཡོད། ཡུལ་སྐོར་སྣེ་ཤན་གྱི་ལས་འགན། ཡུལ་སྐོར་སྤྲོ་འཆམ་གྱི་གནད་དོན་འདི་ནི་རྡ་སྟེང་གི་ཁོར་ཡུག་ཐད་གདོང་ལེན་བྱ་དགོས་པའི་དཀའ་ངལ་གཙོ་བོ་ཞིག་ཆགས་ཡོད། ཡུལ་སྐོར་སྤྲོ་འཆམ་པ་ཞིག་ཡིན་པའི་ཆ་ནས། ཁོར་ཡུག་ཡར་རྒྱས་ཆེད་ལས་དོན་མང་པོ་ཞིག་བསྒྲུབ་རྒྱུ་ཡོད་པའམ། ཡང་ན་ས་གནས་ཁོར་ཡུག་གི་གནས་སྟངས་ཇེ་སྡུག་ཏུ་མི་གཏོང་བ་སོགས་ཇི་སྙེད་ཅིག་ཡོད། འདིར་བསམ་ཚུལ་འགའ་ཞིག་ཞུས་ན།
ཆོས་རྗེ་འདར་སྟོན་བློ་བཟང་གྲགས་པ་
ཆོས་རྗེ་འདར་སྟོན་བློ་བཟང་གྲགས་པ།
གོང་གི་ཁ་སྡེའི་ནང་ཁྲི་ཆེན་སྐབས་སུ་གསལ།
ལའོ་སུ།
ལའོ་སུ་ངམ་ལ་འོ་གོ་(ສາທາລະນະລັດ ປະຊາທິປະໄຕ ປະຊາຊົນລາວ)ནི་ཨེ་ཤེ་ཡ་ཡི་རྒྱལ་ཁབ་ཞིག་རེད།
ཆེས་མཐའ་མཇུག་གི་མཇལ་འཕྲོད།(སྒྲུང་རྩོམ) བེ་རི་འཇིགས་མེད།
ཆེས་མཐའ་མཇུག་གི་མཇལ་འཕྲོད།
༡༩༩༦ ལོར་༼བླློ་གསལ་རྩོམ་རིག་དགའ་ཚལ༽འདོན་ཐེངས་དང་པོའི་ཐོག་བཀོད།
ཆོས་རྗེ་སྒང་པ་
ཆོས་རྗེ་སྒང་པ།
ཀརྨ་དུས་གསུམ་མཁྱེན་པའི་སློབ་མ་ཆོས་རྗེ་སྒང་པ་ནི་ཡབ་གསང་སྔགས་རྙིང་མ་བ་ཞིག་གི་སྲས་སུ་རབ་བྱུང་གསུམ་པའི་ཤིང་ལུག（༡༡༧༥）ལོར་ཡུལ་གྱ་བར་སྐུ་འཁྲུངས། རབ་ཏུ་བྱུང་བའི་མཚན་ལ་རིན་ཆེན་འོད་ཟེར་ཞུ། འབྲི་ཁུང་ཆོས་རྗེ་དང་། སྟག་ལུང་ཐང་པ། རྨོག་ལྕོགས་པ། ལ་ཡག་པ། དྭགས་པོ་འདུལ་འཛིན། ཉེ་གནས་གསལ་བྱང་། ཁ་ཆེ་པཎ་ཆེན་ལ་སོགས་པའི་བླ་མ་མང་དུ་བསྟེན། གཙོ་བོ་མདོ་བོ་རས་ཏེ། དེ་ལས་ཕྱག་རྒྱ་ཆེན་པོའི་རྟོགས་པ་བརྙེས། ཇོ་མོ་གངས་ཀྱི་ཕ་བོང་དཀར་ལེབ་ལ་སོགས་པའི་གནས་རྣམས་སུ་སྒྲུབ་པ་མཛད། ཕྱིས་འགྲོ་དོན་རྒྱ་ཆེན་པོ་མཛད། ཁོང་གི་སྐུ་ཚེའི་མཐའ་ལ་ཧོར་དམག་བོད་དུ་ལྷགས། མཐར་དགུང་ལོ་བདུན་ཅུ་རྩ་ལྔ་པ་རབ་བྱུང་བཞ་པའི་ས་བྱ（༡༢༤༩）ལོར་སྐུ་གཤེགས།
བྷར་མ།
འབར་མ་ནི་ཨེ་ཤེ་ཡ་ཡི་རྒྱལ་ཁབ་ཞིག་རེད། དེའི་རྒྱལ་ས་ནི་ཡང་ཀོང་རེད།
མིང་འབྱུང་ཚུལ།
འབར་མ་ཟེར་
དེར་སང་མེན་མར་ཡང་ཟེར
ཆོས་རྗེ་དཔལ་འབྱོར་རྒྱ་མཚོ་
ཆོས་རྗེ་དཔལ་འབྱོར་རྒྱ་མཚོ།
གོང་དུ་ཁ་སྡེའི་ནང་ཁྲི་ཆེན་སྐབས་སུ་གསལ།
ཆོས་རྗེ་སྤྲུལ་སྐུ་བཞི་པ་
ཆོས་རྗེ་སྤྲུལ་སྐུ་བཞི་པ།
ཀརྨ་པ་སྐུ་ཕྲེང་བཞི་པ་རོལ་པའི་རྡོ་རྗེ་སྟེ། གོང་དུ་ཀ་སྡེའི་ནང་ཀརྨ་པ་སྐུ་ཕྲེང་རིམ་བྱོན་སྐབས་སུ་གསལ།
ཆོས་རྗེ་བློ་བཟང་དོན་ཡོད་
ཆོས་རྗེ་བློ་བཟང་དོན་ཡོད།
གོང་དུ་ཁ་སྡེའི་ནང་ཁྲི་ཆེན་སྐབས་སུ་གསལ།
ཆོས་རྗེ་བློ་གྲོས་རྒྱ་མཚོ་
ཆོས་རྗེ་བློ་གྲོས་རྒྱ་མཚོ།
གོང་དུ་ཁ་སྡེའི་ནང་ཁྲི་ཆེན་སྐབས་སུ་གསལ།
ཆོས་རྗེ་རིན་ཆེན་འོད་ཟེར་
ཆོས་རྗེ་རིན་ཆེན་འོད་ཟེར།
གོང་དུ་ཁ་སྡེའི་ནང་ཁྲི་ཆེན་སྐབས་སུ་གསལ།
སྔོན་འགྲོ་གཟེར་ལྔ།
༄༅། །སྔོན་འགྲོ་རིན་པོ་ཆེ་གནད་ཀྱི་གཟེར་ལྔ་བཞུགས་སོ།།
ན་མོ༔ ཀུན་བཟང་ཐུགས་ལ་ཕྱག་འཚལ་ལོ༔ དང་པོ་དད་ལྡན་སྐྱེས་བུ་རྣམས༔ འཁོར་བའི་ཆོས་ལ་སྐྱོ་བ་སྐྱེས༔ ཡང་དག་སྙིང་པོའི་དོན་འཚོལ་ན༔ ལེགས་པར་ངན་སོང་སྡུག་བསྔལ་བསམ༔ དབེན་པའི་གནས་སུ་ཡོ་བྱད་བསག༔ བདེ་བའི་སྟན་ལ་བསྡད་པར་བྱ༔ རིན་ཆེན་གནད་ཀྱི་གཟེར་ལྔ་བརྩམ༔
ཆོས་རྗེ་ས་སྐྱ་པ་
ཆོས་རྗེ་ས་སྐྱ་པ།
འདི་ས་སྐྱ་པཎྚི་ཏ་ཀུན་དགའ་རྒྱལ་མཚན་ཏེ་གཤམ་དུ་ས་སྡེའི་ནང་ས་སྐྱ་པཎྚི་ཏ་ཞེས་པར་གཟིགས།
སྔོན་འགྲོ་གཟེར་ལྔ།
དང་པོ་སྐྱབས་འགྲོ་སེམས་བསྐྱེད་ནི༔ བདག་དང་ཁམས་གསུམ་སེམས་ཅན་ཀུན༔ ལོག་པའི་ལམ་ལས་ལོག་ནས་ཀྱང་༔ དཀོན་མཆོག་གསུམ་ལ་སྐྱབས་སུ་འགྲོ༔ ཉོན་མོངས་དབང་གྱུར་སྡུག་བསྔལ་ལས༔ ཐར་བར་བྱ་ཕྱིར་སེམས་བསྐྱེད་དོ༔ རང་གི་སྤྱི་བོར་ནམ་མཁའི་ཁམས༔ ཉི་ཟླ་པདྨའི་གདན་སྟེང་དུ༔ བླ་མ་བཀྲག་དང་གཟི་མདངས་ལྡན༔ མཛེས་པའི་ན་བཟའ་སྐུ་ལ་གསོལ༔ ཞལ་འཛུམ་མདངས་དང་ལྡན་པར་བསམ༔ ཤར་ཕྱོགས་མདུན་གྱི་ནམ་མཁའ་ལ༔ ཤཱཀྱ་སེང་གེ་ལ་སོགས་པའི༔ ཡི་དམ་ལྷ་ཚོགས་ཐམས་ཅད་ཀུན༔ ཁ་དོག་ལྔར་གསལ་རྣམ་དག་བསམ༔ ལྷོ་ཕྱོགས་བདེ་བར་གཤེགས་པའི་གསུང་༔ གླེགས་བམ་ཡི་གེའི་རྣམ་པ་ལ༔ དམ་ཆོས་མ་ལུས་འདུས་པར་བསམ༔ ནུབ་ཕྱོགས་བྱང་ཆུབ་སེམས་དཔའི་ཚོགས༔ རིགས་གསུམ་མགོན་པོ་བྱམས་པ་དང་༔ འགྲོ་དོན་མཛད་པ་ཐམས་ཅད་བསམ༔ བྱང་ཕྱོགས་དམ་ཆོས་སྐྱོང་བ་ཡི༔ ཆོས་སྐྱོང་བཀའ་སྲུང་དམ་ཅན་རྣམས༔ བཀའ་ཉན་ལས་བྱེད་ཕོ་ཉར་བསམ༔ འོག་ཏུ་རིགས་དྲུག་སེམས་ཅན་རྣམས༔ སྙིང་རྗེའི་སེམས་ཀྱིས་ཀུན་བསྡུས་ལ༔ ལས་ལ་འགྱོད་པའི་སེམས་བསྐྱེད་དེ༔ རྩེ་གཅིག་གུས་པས་སྐྱབས་འགྲོ་བྱ༔ ཀྱཻ་མཿ ཁམས་གསུམ་འཁོར་བར་འཁྱམས་པའི་སེམས་ཅན་ཀུན༔  བླ་མེད་དཀོན་མཆོག་གསུམ་ལ་སྐྱབས་སུ་མཆི༔ མ་རིག་མུན་པས་བསྒྲིབས་པའི་ལས་ངན་སྦྱོངས༔ དག་པ་ཡེ་ཤེས་རང་གནས་བསྟན་དུ་གསོལ༔ བདག་དང་འགྲོ་དྲུག་སེམས་ཅན་ཐམས་ཅད་ལ༔ བྱང་ཆུབ་མ་ཐོབ་བར་དུ་ཐུགས་རྗེས་གཟིགས༔ ཡོན་ཏན་ཀུན་འབྱུང་དངོས་གྲུབ་མཆོག་གི་གནས༔ བླ་མ་རིན་པོ་ཆེ་ལ་སྐྱབས་སུ་མཆི༔ གང་ལ་གང་འདུལ་འགྲོ་བའི་དོན་མཛད་པའི༔ ཡི་དམ་ལྷ་ཚོགས་རྣམས་ལ་སྐྱབས་སུ་མཆི༔ སངས་རྒྱས་གསུང་ལས་སྤྲུལ་པའི་ཡི་གེར་བྱོན༔ ཉོན་མོངས་འཇོམས་མཛད་ཆོས་ལ་སྐྱབས་སུ་མཆི༔ ཐུགས་རྗེ་ཆེན་པོས་འགྲོ་དོན་སྟོབས་ཆེན་མཛད༔ བྱང་ཆུབ་སེམས་དཔའ་རྣམས་ལ་སྐྱབས་སུ་མཆི༔ གདུལ་བྱའི་དོན་དུ་དྲག་པོའི་སྐུར་སྟོན་པའི༔ ཆོས་སྐྱོང་དམ་ཅན་རྣམས་ལ་སྐྱབས་སུ་མཆི༔ བདག་གིས་དུས་གསུམ་བསགས་པའི་དགེ་བ་ཡིས༔ འགྲོ་བ་མ་ལུས་བྱང་ཆུབ་མཆོག་ཐོབ་ཤོག༔ རང་བྱུང་རིག་པ་རང་ཤར་ཆོས་ཀྱི་སྐུ༔ ཡང་དག་སྙིང་པོ་མྱུར་དུ་རྟོགས་པར་ཤོག༔  བདག་ནི་དུས་འདི་ནས་བཟུང་ཚེ་རབས་སུ༔ འགྲོ་བ་འདྲེན་པའི་དེད་དཔོན་བྱེད་པར་ཤོག༔ དབང་པོ་རབ་འབྲིང་ཐ་མ་ཡིས༔ ཞག་གསུམ་ལྔའམ་བདུན་གྱི་བར༔ རིམ་པར་སྐྱབས་འགྲོ་སེམས་བསྐྱེད་བྱ༔
བཞི་པ་མི་རྟག་བསྐུལ་འདེབས་གཟེར༔ རང་གི་ཡུལ་འཁོར་ཁང་ཁྱིམ་དང་༔ ས་རྡོ་རི་བྲག་འཇིག་རྟེན་ཁམས༔ བརྩིགས་དང་གནས་དང་འཇིག་པ་དང་༔ དུས་ཀྱི་འཕོ་འགྱུར་ལེགས་པར་བསམ༔ བར་དུ་རང་གི་དགྲ་དང་གཉེན༔ སྲོག་ཆགས་ཀུན་དང་རང་གི་ལུས༔ སྐྱེ་དང་གསོན་དང་འཆི་བར་བསམ༔ ཐ་མ་འཁོར་བ་རིགས་དྲུག་གི༔ སྡུག་བསྔལ་རིམ་གྱིས་བརྟག་ཅིང་བསམ༔ ཐུན་དུ་བཅད་ལ་མི་རྟག་བསྒོམ༔ མི་རྟག་མཐོང་ནས་ཆོས་ལ་འཇུག༔ ལྔ་པ་བླ་མའི་རྣལ་འབྱོར་གཟེར༔ དུས་གསུམ་བདེ་གཤེགས་ཐམས་ཅད་ཀྱིས༔ ཐུགས་རྗེས་འགྲོ་བའི་དོན་མཛད་ཀྱང་༔ བདག་ནི་འཁོར་བའི་གནས་སུ་འཁྱམས༔  ད་ལྟ་ངེས་པའི་དོན་སྟོན་པའི༔ བླ་མ་དེ་ནི་སངས་རྒྱས་ཀྱི༔ སྤྲུལ་པ་ཡིན་ཏེ་བཀའ་དྲིན་ཆེ༔ དཔེར་ན་ཡིད་བཞིན་ནོར་བུ་དེ༔ འབྱུང་བ་ལྔ་ཡི་བཅུད་ཡིན་ཏེ༔ འཁོར་ལོ་བསྒྱུར་བའི་རྒྱལ་པོ་ལ༔ རྩོལ་བ་མེད་པར་གྲོགས་སུ་འབྱུང་༔ རྒྱལ་པོ་དགུང་དུ་གཤེགས་པའི་ཚེ༔ ས་རྡོ་གཞན་གྱིས་མི་ཐུབ་པར༔ འབྱུང་བ་ལྔ་ལ་ཟང་ཐལ་དུ༔ གཤེགས་ཏེ་རྒྱ་མཚོ་ཆེན་པོའི་ནང་༔ རིན་ཆེན་གསེར་གྱི་ས་གཞི་ལ༔ ནོར་བུ་རིན་ཆེན་ཆགས་པར་འགྱུར༔ དེ་བཞིན་མན་ངག་ཟབ་མོའི་ཆོས༔ ངེས་དོན་སྟོན་པའི་བླ་མ་དེ༔ སངས་རྒྱས་ཀུན་གྱི་སྤྲུལ་པ་ཡིན༔ བདག་ལ་སངས་རྒྱས་དངོས་ལས་ལྷག༔ ལས་ཅན་གང་ཟག་ཡོད་པའི་སར༔ རྩོལ་བ་མེད་པར་གྲོགས་སུ་འབྱུང་༔ དད་མེད་ལོག་ལྟ་སྡིག་སྤྱོད་གནས༔ དེར་ནི་བཞུགས་པར་མི་འགྱུར་ཏེ༔ དག་པའི་ཞིང་དུ་གཤེགས་པར་འགྱུར༔ གསང་སྔགས་ངེས་པའི་དོན་འདོད་ན༔ བླ་མའི་རྣལ་འབྱོར་བསྒོམ་པར་བྱ༔ ཞེས་གསུངས༔ རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་གཏེར་ནས་སྤྱན་དྲངས་པའོ༔ ༔
ཆོས་རྗེ་གྲགས་པ་བྱང་ཆུབ་
ཆོས་རྗེ་གྲགས་པ་བྱང་ཆུབ།
མཚན་གཞན་ཚེས་བཞི་གསར་མ་བ་ཞུ་བ་འདི་ཉིད་ཡབ་དྲུང་རིན་རྡོར་བ་དང་ཡུམ་ཟིན་ཟ་བཀྲ་ཤིས་སྐྱིད་གཉིས་ཀྱི་སྲས་སུ་རབ་བྱུང་དྲུག་པའི་མེ་སྤྲེལ་（༡༣༥༦）ལོར་དཔལ་ཁྲ་འབྲུག་གཙུག་ལག་ཁང་གི་འདབས་སུ་ཆགས་པ་དགོན་གསར་དུ་སྐུ་འཁྲུངས། མཚན་བྱང་ཆུབ་རྡོ་རྗེ་ཞེས་གསོལ། དགུང་ལོ་བཞི་པ་ནས་ཡི་གེ་སྦྱོར་ཀློག་སྦྱངས། རྒྱལ་སྲས་གྲགས་རིན་པ་ལ་བརྟག་གཉིས་ཀྱི་ལུང་མནོས་ནས་གསན་སྦྱོང་མཛད། དགུང་ལོ་བཅུ་གཉིས་ལ་སྤྱན་སྔ་རིན་པོ་ཆེ་གྲགས་པ་ཤེས་རབ་ལས་དགེ་བསྙེན་གྱི་སྡོམ་པ་བཞེས། མཚན་གྲགས་པ་བྱང་ཆུབ་ཏུ་གསོལ། ཆོས་དྲུག་གི་ཁྲིད་ཀྱང་གསན། སློབ་དཔོན་ཚུལ་རྒྱལ་བས་བརྡ་བཞིའི་སྒོ་ནས་སྨིན་པར་མཛད། དེ་རྗེས་རྩེད་ཐང་དུ་བརྟག་གཉིས་གསན། དགུང་ལོ་བཅོ་ལྔ་པར་རྗེ་བསོད་ནམས་རྒྱལ་མཚན་དཔལ་བཟང་པོས་མཁན་པོ་དང་། མཁན་ཆེན་གཞོན་དབང་པས་སློབ་དཔོན་ཆོས་སྒོ་བ་བརྩོན་འགྲུས་བཟང་པོས་དུས་སྒོ་བ་གནང་སྟེ་དགེ་ཚུལ་གྱི་བརྟུལ་ཞུགས་ཡང་དག་པར་བླངས་ཏེ་རབ་ཏུ་བྱུང་། དམ་པ་འདི་ཉིད་སྲིད་འབྱོར་་ལ་སྙིང་པོ་མེད་པར་གཟིགས་ནས་ཕག་གྲུའི་སྡེ་སྲིད་དུ་ཕེབས་དགོས་ཞུ་ནན་ཆེ་ཡང་སྤྱན་སྔ་བསོད་ནམས་གྲགས་པ་སྐུ་ན་མ་སོན་བར་ལོ་བརྒྱད་རིང་སྲིད་ཁྲིར་བཞུགས་རྗེས་ཐེལ་གྱི་ཚོགས་པ་མུ་མཐུད་བསྐྱངས། གང་གིས་ཕག་གྲུའི་སྡེ་སྲིད་གནང་རིང་རྫོང་གོང་འོག་ཐམས་ཅད་ལ་ཆོ་འཕྲུལ་གྱི་ཟླ་བར་སྲོག་གཅོད་སྤོང་འཇུག་སོགས་ཆོས་ལྡན་རྒྱལ་པོའི་མཛད་པ་ལྷར་བཞེས་དང་བཤད་པ་དང་སྒྲུབ་པས་བསྟན་པའི་དོན་ཆེ་བའི་མཛད་པ་ཁོ་ནར་གཞོལ། དེ་ནས་དགེ་སློང་གི་དངོས་པོ་ཐོབ། སྤྱན་སྔ་རིན་པོ་ཆེ་གྲགས་པ་ཤེས་རབ་དང་། ལོ་ཆེན་བྱང་ཆུབ་རྩེ་མོ། རྒྱལ་སྲས་ཐོགས་མེད་བཟང་པོ། མཁན་ཆེན་དྷརྨ་ཤྲཱི་བྷ་དྲ། འཇམ་དབྱངས་ཤཱཀྱ་རྒྱལ་མཚན། མཁན་ཆེན་གཞོན་ནུ་དབང་ཕྱུག དཔོན་ཆེན་པོ་ཚུལ་ཁྲིམས་རྒྱལ་མཚན། བླ་མ་འབྲི་གུང་པ་རིན་ཆེན་འབུམ་པུ་སོགས་མཁས་གྲུབ་དམ་པ་མང་པོ་སྤྱི་བོར་བསྟེན་ནས་རྒྱ་གར་ནས་བོད་དུ་བསྒྱུར་བའི་སྔགས་དང་མཚན་ཉིད་ཀྱི་དབང་བཤད་ལུང་མན་ངག་མཐའ་དག་དང་། ས་སྐྱ་པ་ཡབ་སྲས་ཐམས་ཅད་ཀྱི་བཀའ་འབུམ། དཔལ་ཕག་མོ་གྲུ་པ་དང་། ཆོས་རྗེ་འབྲི་གུང་པ། སྤྱན་རིན་པོ་ཆེ་ཡབ་སྲས་ཀྱི་བཀའ་འབུམ་སོགས་གྲགས་ཆེ་བ་ཕལ་མོ་ཆེ་གསན་པར་མཛད་དེ་མཁས་པའི་གྲགས་པ་ས་སྟེང་དུ་ཁྱབ། ཉམས་དང་རྟགས་པའི་ཡོན་ཏན་ཁྱད་པར་ཅན་འཁྲུངས། རྗེ་ཙོང་ཁ་པ་ཆེན་པོས་ཀྱང་སྤྱན་སྔ་གྲགས་པ་བྱང་ཆུབ་ལ་མི་འཕྲོག་པའི་དད་པ་ཚད་མེད་འཁྲུངས་ཏེ《སྤྱན་སྔ་གྲགས་པ་བྱང་ཆུབ་དཔལ་བཟང་པོའི་རྟོགས་བརྗོད་སྙན་དངགས་བྱིན་རླབས་ཀྱི་ལྷུན་པོ》ཞེས་བྱ་བ་ཡང་བཀའ་རྩོམ་གནང་། སྤྱན་སྔ་རིན་པོན་ཆེས་ཀྱང་རྗེ་ཙོང་ཁ་པ་ཆེན་པོའི་རྨད་དུ་བྱུང་བའི་མཁྱེན་རབ་ཀྱི་གསུང་རབ་མཐའ་ཡས་པ་གཟིགས་ནས་སྔགས་པ་རྒྱ་ཆེར་མཛད། དེ་ལྟར་བསྟན་པ་དང་འགྲོ་བའི་དོན་འབའ་ཞིག་ལ་སྨན་པའི་ལུང་རྟོགས་པའི་ཆོས་ཀྱི་འཁོར་ལོ་རྒྱ་ཆེར་བསྐོར་ནས་དགུང་ལོ་སོ་གཅིག་ལ་ཕེབས་པ་རབ་བྱུང་དྲུག་པའི་མེ་སྟག（༡༣༨༦）ལོའི་བོད་ཟླ་གཉིས་པའི་ཚེས་ལྔ་ཉིན་སྐུ་གཤེགས།
ཆོས་རྗེ་རིན་པོ་ཆེ་རང་བྱུང་རྡོ་རྗེ་
ཆོས་རྗེ་རིན་པོ་ཆེ་རང་བྱུང་རྡོ་རྗེ།
（ཀརྨ་པ་རང་བྱུང་རྡོ་རྗེ）ཀརྨ་པའི་སྐུ་ཕྲེང་གསུམ་པ་ཡིན། གོང་དུ་ཀ་སྡེའི་ནང་ཀརྨ་པ་སྐུ་ཕྲེང་རིམ་བྱོན་སྐབས་སུ་གསལ།
ཆོས་བརྗོད་ཀྱི་སྒྲ་
ཆོས་བརྗོད་ཀྱི་སྒྲ།
གོང་གི་ཆོས་ཅན་བརྗོད་པའི་སྒྲ་དང་དོན་གཅིག་གོ།
ཆོས་ཉན་དགོས་པའི་རྒྱུ་མཚན་ལྔ་
ཆོས་ཉན་དགོས་པའི་རྒྱུ་མཚན་ལྔ།
རྒྱལ་གསུང་དང་རང་གིས་ཐོས་པའི་རྣ་བ་དང་། འདོད་དང་། ཤེས་རབ་དང་། བགེགས་མེད་ལྔ་འཛོམས་པས་སོ། །
ཆོས་ཉན་དུས་ཀྱི་སྐྱོན་གསུམ་
ཆོས་ཉན་དུས་ཀྱི་སྐྱོན་གསུམ།
སྣོད་ཁ་སྦུབ། ཞབས་བརྡོལ། མི་གཙང་བ་ལྟ་བུ། དེ་དག་གི་གཉེན་པོར་ལེགས་པར་རབ་ཏུ་ཉན་པ་ཡིད་ལ་འཛིན་པ་གསུམ་དགོས།
སི་རི་ཡ།
སི་རི་ཡ་(الجمهورية العربية السورية)ནི་ཨེ་ཤེ་ཡ་ཡི་རྒྱལ་ཁབ་ཞིག་རེད། དེའི་རྒྱལ་ས་ནི་དྷ་མ་སི་ཁོ་སི་རེད།
ཆོས་ཉན་དུས་ཀྱི་འདོར་རྒྱུའི་དྲི་མ་དྲུག་
ཆོས་ཉན་དུས་ཀྱི་འདོར་རྒྱུའི་དྲི་མ་དྲུག
ང་རྒྱལ། མ་དད་པ། དོན་གཉེར་མེད་པ། སེམས་ཕྱི་རུ་གཡེངས་པ། ནང་དུ་བསྡུས་པ། སུན་གཙེར་སྐྱོ་ཚུལ་གྱི་དྲི་མ་དང་དྲུག
ཆོས་ཉན་པའི་བྱ་བ་བཞི་
ཆོས་ཉན་པའི་བྱ་བ་བཞི།
ཆོས་ལ་དོན་གཉེས་ཆེ་བ། ཉན་པའི་ཚེ་ཡིད་ལ་ལེགས་པར་གཏོད་པ། ཆོས་དང་ཆོས་སྨྲ་བ་ལ་གུས་པ་ཆེན་པོ་འཇོག་པ། ཉེས་བཤད་དོར་ནས་ལེགས་བཤད་འཛིན་པའོ།
ཆོས་རྗེ་འབའ་ར་བ་
ཆོས་རྗེ་འབའ་ར་བ།
ཟུར་ཕུག་པའི་སློབ་མ་སྙན་གྲགས་ཆེ་བ་འདི་ཉིད་གཙང་ཤངས་ཀྱི་ཆབ་ལུང་པར་ཡབ་དཔོན་འབུམ་གྱི་སྲས་སུ་བར་བྱུང་ལྔ་པའི་ལྕགས་ཁྱི（༡༣༡༠）ལོར་སྐུ་བལྟམས། གཞོན་དུས་སུ་ཆོས་རྗེ་བསོད་ནམས་རྒྱལ་མཚན་པའི་གསོལ་ཇ་བ་མཛད། དེའི་མོད་ལ་བྱང་ཆུབ་ཀྱི་སེམས་དྲག་པོ་འཁྲུངས་ཏེ་སྒྲོ་མོན་ཅན་པ་ལ་སོགས་པའི་བླ་མ་རྣམས་ལ་ཁྲིད་ཞུས་པས་ཇི་ལྟ་བ་བཞིན་དུ་འཁྲུངས། ཕྱིས་ཟུར་ཕུག་པ་དང་ཤུག་གསེབ་རི་པ་ལ་སོགས་པ་ལ་གདམས་པ་ཟབ་དགུ་གསན། བརྩོན་འགྲུས་དྲག་པོས་བསྒོམས་པས་རྟོགས་པ་མཆོག་ཏུ་གྱུར། འབའ་རའི་དགོན་པ་ཕྱག་བཏབ། དེ་ནས་སྤ་གྲོར་བྱོན་ནས་འཕྲིན་ལས་མང་དུ་བསྐྱངས། སླར་ཡང་ཤངས་སུ་ཕེབས་ནས་འགྲོ་དོན་ཡུན་རིང་པོ་མཛད། གཙང་པ་བློ་གྲོས་བཟང་པོ་སོགས་སློབ་མ་མང་དུ་བྱོན། ཕྱིས་སུ་སྤ་གྲོར་བྱོན་ཏེ་དགུང་ལོ་བརྒྱད་ཅུ་རྩ་གཉིས་ལ་ཕེབས་རབ་བྱུང་བདུན་པའི་ལྕགས་ལུག（༡༣༩༡）ལོར་སྐུ་གཤེགས།
ཆོས་རྗེ་རྒོད་ཚང་པ་མགོན་པོ་རྡོ་རྗེ་
ཆོས་རྗེ་རྒོད་ཚང་པ་མགོན་པོ་རྡོ་རྗེ།
རྗེ་འདི་ཉིད་ཡབ་ཆུ་ཆལ་མོན་གྲགས་དང་ཡུམ་ཟུག་མོ་དཔལ་རྒྱན་གཉིས་ཀྱི་སྲས་སུ་རབ་བྱུང་གསུམ་པའི་ས་བྱ（༡༡༨༩）ལོར་ལྷོ་བྲག་དུ་ལུ་ཆུང་གི་ཁྲར་སྐུ་བལྟམས། གཅེན་པོ་གཉིས་སྔ་བར་གྲོངས་པ་ལ་བརྟེན་སྲིའུ་གསོ་བའི་སློབ་དཔོན་ཟུག་སྟོན་བྱ་བ་ལ་གཏད། མཚན་མགོན་པོ་དཔལ་དུ་གསོལ། སྐུ་ཆུང་དུས་ནས་མཇལ་སྤྲོ་ལ། ཐུགས་བཟང་བ། བྲོ་པའི་བ་ཤི་མཛད་པས་བ་ཤི་དོན་གྲུབ་སེང་གེར་གྲགས། དེ་ནས་སློབ་དཔོན་ཝ་ཞྭ་ལས་ལམ་རིམ། སློབ་དཔོན་སྟོད་ལས་དབུ་མ། སློབ་དཔོན་ཡུ་པི་བ་ལས་སྤྱོད་འཇུག སློབ་དཔོན་ཞང་ལས་འགྲེལ་ཆུང་བཅས་གསན་ཏེ་ཕལ་ཆེར་ཚར་རེས་མཁྱེན་པ་བྱུང་། དགུང་ལོ་བཅུ་དགུ་པ་ལ་ར་ལུང་དགོན་དུ་ཕེབས་ཏེ་ཆོས་རྗེ་རྒྱ་རས་པ་བཤེས་གཉེན་དུ་བསྟེན་ནས་རབ་ཏུ་བྱུང་། མཚན་མགོན་པོ་རྡོ་རྗེར་གསོལ། རྗེ་བླ་མ་ལས་སྐྱབས་འགྲོ་སེམས་བསྐྱེད། སེམས་བསྐྱེད་ཆེན་མོ། རྣལ་འབྱོར་བཞི། ལྷན་ཅིག་སྐྱེས་སྦྱོར། ཐབས་ལམ་གྱི་ཁྲིད། རོ་སྙོམས་ཀྱི་དམིགས་པ་མང་པོ། རབས་བདུན། ཆིག་ཆོག་སོགས་དང་། རྩ་ལྟུང་བཅུ་བཞི་པ་ལ་སོགས་དམ་ཚིག་གི་ཆོས་སྐོར། སྒྲུབ་ཐབས་བཅུ་གསུམ་མ་དང་ཞལ་གཉིས་མ་ལ་སོགས་པ་ཐམས་ཅད་ཀྱི་ལུང་གསན། དེ་ནས་འབྲུག་དང་། འབྲི་གུང་། རྭ་སྒྲེང་བཅས་ལ་བྱོན་ནས་ཆོས་མང་དུ་འཆད་ཉན་མཛད་དེ་སླར་ཆོས་རྗེ་རྒྱ་རས་པའི་དྲུང་དུ་ཕྱིར་ཕེབས། དགུང་ལོ་ཉི་ཤུ་རྩ་གསུམ་པ་ལ་ལྷོ་བྲག་མཁར་ཆུར་བྱོན་ཏེ་ལོ་གསུམ་བཞུགས། དགུང་ལོ་ཉི་ཤུ་རྩ་ལྔ་ལ་གངས་ཏི་སི་དང་། ཁ་ཆེའི་ཡུལ། ཛ་ལན་དྷ་ར་སོགས་པར་བྱོན་ཏེ་ལོ་བཞི་བཞུགས། དགུང་ལོ་ཉི་ཤུ་རྩ་དགུ་ལ་ཕོ་མ་ལྷ་ཁབ་ཏུ་བྱོན་ནས་སྤྱིལ་པོ་ཞིག་ཏུ་ལོ་གསུམ་དུ་བླ་མ་སྒྲུབ་མཛད། དེ་ནས་དབོན་རས་ཀྱི་དྲུང་དུ་བྱོན་ནས་བསྙེན་པར་རྫོགས། དགུང་ལོ་སོ་གཉིས་པ་ལ་ཙ་རི་ལ་བྱོན་ནས་ལོ་གསུམ་བཞུགས། དགུང་ལོ་དྲུག་ལ་ཁྱུང་དཀར་དང་ཡང་དཀར་གཉིས་སུ་ལོ་གསུམ་བཞུགས་པས་ཐུགས་དམ་ཤིན་ཏུ་འཕེལ། དགུང་ལོ་སོ་བརྒྱད་ཐོག་རྒོད་ཚང་དུ་ཕེབས་ཏེ་མཚམས་ཀྱི་དམ་བཅའ་དྲག་པོ་མཛད་ནས་ལོ་བདུན་བཞུགས། སྟེང་འོག་གི་གདོན་ཐམས་ཅད་རྒོད་ཚང་དུ་འདུས་ནས་ཆོས་ཉན་པ་མཐོང་བས་སྔར་གཞན་དོན་མི་མཛད་པར་སྙམ་པའི་བློ་ཡོད་པ་དེར་ལོག དེ་ནས་རྒོད་ཚང་ནས་བྱོན་ཏེ་ལས་སྟོད་ཀྱི་རི་སུལ་རྣམས་སུ་ཕེབས་ཏེ་གསང་སྤྱོད་མཛད། སྐུ་ཚེའི་སྨད་དུ་སྟེང་གྲོ་དང་། བདེ་ཆེན་སྟེངས། སྤུད་དྲ། བྱང་གླིང་། བར་འབྲོག རྡོ་རྗེ་གླིང་སོགས་དགོན་པ་མང་པོ་ཕྱག་བཏབ། དགོན་པ་རེ་རེ་ནས་ཀྱང་དགེ་འདུན་སྒྲུབ་པ་པོ་སྟོང་ཚོ་མང་པོ་ཐོན་པ་བྱུང་། མཐར་དགུང་ལོ་བདུན་ཅུ་ལ་ཕེབས་པ་རབ་བྱུང་བཞི་པའི་ས་རྟ（༡༢༥༨）ལོར་དགོངས་པ་མྱ་ངན་ལས་འདས། འདི་ཉིད་ལ་སློབ་མ་མང་དུ་བྱུང་བ་ལས་ཐུགས་ཀྱི་ཀྱང་ཡང་དགོན་པ། གྲུབ་ཆེན་ཨུ་རྒྱན་པ། བྱང་གླིང་པ། ཆོས་རྗེ་ནེ་རིངས་པ། ཕུ་རི་བ། མཉམ་མེད་པ་རི་སྦྱིལ་དཀར་བ། རྗེ་ནེ་རིངས་པ། ཕུ་རི་བ། མཉམ་མེད་པ་རི་སྦྱིལ་དཀར་བ། རྗེ་མ་བདུན་པ། ཞི་བྱེད་མགོན་པོ་། སངས་རྒྱས་ཁྲོམ་རས། དཔལ་སྐྱེར་ཤིང་རས་པ། ཤཱཀྱ་རས་པ་འདར་རས་ལ་སོགས་མང་དུ་བྱོན་ནོ། །
ཆོས་ཉན་པའི་སྐབས་ཀྱི་འདུ་ཤེས་དྲུག་
ཆོས་ཉན་པའི་སྐབས་ཀྱི་འདུ་ཤེས་དྲུག
རང་ལ་ནད་པ་ལྟ་བུའི་འདུ་ཤེས། ཆོས་ལ་སྨན་ལྟ་བུའི་འདུ་ཤེས། དགེ་བའི་བཤེས་གཉེན་ལ་སྨན་པ་ལྟ་བུའི་འདུ་ཤེས། ནན་ཏན་ཉམས་སུ་བླངས་པ་ལ་ནད་འཚོ་བའི་འདུ་ཤེས། ཆོས་ཀྱི་ཚུལ་ལ་རིང་དུ་གནས་པའི་འདུ་ཤེས། དེ་བཞིན་གཤེགས་པ་ལ་སྐྱེས་བུ་དམ་པའི་འདུ་ཤེས་རྣམས་སོ།
ཆོས་ཉན་དུས་ཀྱི་ཡན་ལག་བཅུ་གཉིས་
ཆོས་ཉན་དུས་ཀྱི་ཡན་ལག་བཅུ་གཉིས།
མཉན་བྱའི་ཆོས་དེ་དོན་དུ་གཉེར་བ། འཚེ་བ་མེད་པ། གཡེང་བ་མེད་པ། ཤེས་པའི་ང་རྒྱལ་མེད་པ། བརྟན་པ། མི་སྨོས་པ། ཚིག་དང་ངག་གི་ནུས་པས་མི་བརྙེས་པ། དྲན་པ་མ་ཉམས་པ། རང་ལ་ཕན་འདོད་པས་རྣ་བ་གླགས་ཏེ་ཉན་པ། དཔྱོད་པ་ནུས་པ། གུས་པ། མཆོད་པར་བྱེེད་པ།
པོ་ཏ་ལ་ཀུན་ཏུ་དགའ་བའི་གཏམ་ཀྱི་དཔྱད་བརྗོད་རགས་བསྡུས།
གསུམ། ཚིག་གི་ངོ་གདོང་ནས་བསྟན་པའི་བརྗོད་དོན། མཆོད་བརྗོད་དང་གླེང་གཞིའི་འགྲེལ་བརྗོད། གཏམ་བརྗོད་འདིར《པོ་ཏ་ལ་ཀུན་ཏུ་དགའ་བའི་གཏམ》ཞེས་པའི་མཚན་བྱང་དེ་འཕགས་བོད་གཉིས་ཀའི་སྐད་ཡིག་ཐོག་ནས་བྲིས་ཡོད། དེ་རྗེས་འགྱུར་ཕྱག་གི་ཚུལ། སྤྱན་རས་གཟིགས་ལ་གུས་འདུད་ཞུས་ཡོད། དེ་ནི་སྔོན་གྱི་ལོ་པཎ་ཚོའི་རྩོམ་སྒྱུར་གླེགས་བམ་ལ་ལད་བཟློས་ཀྱི་ཚུལ་དུ་རྗེ་ས་པཎ་གྱིས་མཁས་འཇུག་གི་དབུར་འདི་ལྟར་བྲིས་པ་དེའི་ལམ་སྲོལ་ཕྱི་རབས་ཀྱི་རྩོམ་པ་པོ་དང་སྙན་ངག་པ་མི་ཉུང་བ་ཞིག་གིས་སྐྱོང་འདུག་པའི་ཁྲོད་ནས་ཀློང་ཆེན་པ་ཡང་དེའི་ནང་ནས་གཅིག་ཡིན་ཟེར་ཆོག དེའི་འོག་ཚིགས་བཅད་གཅིག་ནི་རྗེ་བཙུན་སྒྲོལ་མ་ལ་གསོལ་འདེབས་དང་འབྲེལ་པའི་ཤིས་བརྗོད་ཀྱི་ཚིག་ཡིན། ཚིགས་བཅད་གཉིས་པ་ནི་སྤྱན་རས་གཟིགས་ཀྱི་ཡོན་ཏན་བརྗོད་པའི་སྒོ་ནས་ཕྱག་འཚལ་ཞུས་ཡོད། ཚིགས་བཅད་གསུམ་པ་གཏམ་བརྗོད་འདི་ཉིད་གྲུ་འཛིན་རི་བོའི་གཟུགས་སུ་བཀོད་ནས་ཚིག་དོན་གཉིས་ཐད་ནས་ཕུན་སུམ་ཚོགས་པའི་གཏམ་བརྗོད་འདི་བརྩམས་པ་དམ་བཅའ་བའི་ངེས་ཚིག་གནང་ཡོད། ཚིགས་བཅད་གསུམ་པོ་འདི་དག་ནི་སྔོན་གྱི་རྒྱ་གར་འཕགས་ཡུལ་མཁས་པ་ཚོས། སྙན་ངག་དང་སྙན་ངག་ཆེན་པོ་གཉིས་ལས། སྙན་ངག་ཆེན་པོ་འབྲི་བའི་སྐབས་བསྟན་བཅོས་ཀྱི་དབུར། ཤིས་བརྗོད། ཕྱག་བྱ། ངེས་ཚིག་གསུམ་ངེས་པར་དུ་ཚང་དགོས་པའི་ཆ་རྐྱེན་དུ་བཤད་སྲོལ་ཡོད་པ་ལྟར། པོ་ཏཱ་ལ་ཀུན་ཏུ་དགའ་བའི་གཏམ་འདི་ཉིད་ཀྱང་སརྒས་བཅིངས་པའི་སྙན་ངག་ཆེན་པོའི་ལུགས་སུ་བྱས་ནས་བརྩམས་པ་ཡིན་པས། དེའི་སྒྲོམ་གཞི་ལ། མེ་ལོང་མར། སརྒས་བཅིངས་པ་སྙན་ངག་ཆེ། ། དེ་ཡི་མཚན་ཉིད་བརྗོད་པར་བྱ། ། ཤིས་བརྗོད་ཕྱག་བྱ་དངོས་པོ་ནི། ། ངེས་པར་བསྟན་པའང་དེ་ཡི་སྒོ། ། ཞེས་འབྱུང་བ་ལྟར། ཤིས་བརྗོད། ཕྱག་བྱ། དངོས་པོ་ངེས་པར་བསྟན་པ་གསུམ་གྱི་སྒོ་ནས་གཏམ་བརྗོད་འདི་ལ་འཇུག་ཡོད། དུས་ཕྱིས་གོང་ས་ལྔ་པ་དང་། སྡེ་སྲིད་སངས་རྒྱ་མཚོ། རྣམ་གླིང་པཎ་ཆེན་དཀོན་མཆོག་ཆོས་གྲགས་སོགས་ཀྱིས་ཤིས་བརྗོད་ལའང་ཤིས་པ་བརྗོད་པའི་སྒོ་དང་པོ་དང་གཉིས་པ་སོགས་ཚིགས་བཅད་མང་པོ་སྤེལ་པ་དང་། ཕྱག་བྱ་བའང་དེ་བཞིན་སྒོ་དང་པོ་དང་གཉིས་པའི་མཆན་འགོད་བྱས་ནས་གསོན་ཉམས་ལྡན་པའི་ཚིགས་བཅད་མང་པོ་སྤེལ་བའི་སྲོལ་བྱུང་། དེ་ནས་གླེང་གཞི་དངོས་མགོ་འཛུགས་གནང་བའི་སྐབས། གཏམ་བརྒྱུད་འདིའི་ཆེས་ཐོག་མའི་གླེང་གཞིའམ་སྒྲུང་གི་མགོ་འཛུགས་བྱེད་ས་ནི། བོད་ཁ་བ་ཅན་གྱི་དབུས་ལྗོངས་ལྷ་སའི་ལྷོ་ངོས་ཆུ་བོ་ལོ་ཧི་ཏའི་གཙང་པོའམ་ཡར་ཀླུང་གཙང་པོའི་འགྲམ་ངོགས་ལྷོ་ཁ་བསམ་ཡས་གཙུག་ལག་ཁང་གི་ཉེ་འདབས་ན། མེ་ཏོག་སྣ་ཚོགས་ལྡན་པའི་རྫིང་བུ་ཞིག་ན་ངང་པ་དང་ངང་ངུ་། ཁྲུང་ཁྲུང་སོགས་ཡིད་དུ་འོང་བའི་ཆུ་བྱ་འདྲ་མིན་འཁོར་ས་ཞིག་ནས་མགོ་འཛུགས་བྱས་ཡོད། གཏམ་བརྗོད་འདིའི་མི་སྣ་གཙོ་བོའི་ཚབ་ཏུ་འདྲེན་པ་ཡ་རབས་ཚུལ་མཐུན་གྱི་ངང་པའི་རྒྱལ་པོ་ཞིག་ངོས་འཛིན་བྱས་ཡོད། དངོས་གཞི་བཤད་པའི་སྐབས། 《པོ་ཏ་ལ་ཀུན་ཏུ་དགའ་བའི་གཏམ》ཞེས་པ་འདིའི་མཆོད་བརྗོད་དང་གླེང་གཞི་ཕུད་པའི་ལྷག་མ་ཕྱོགས་བསྡོམས་བྱས་ན་དོན་ཚན་དྲུག་གི་སྒོ་ནས་བཤད་ན་ཉན་སླ་བ་སྙམ། 1.	ངང་པའི་རྒྱལ་པོ་ཤར་ཕྱོགས་སུ་བསྐྱོད་པའི་རྒྱུ་མཚན། 2.	ངང་པའི་རྒྱལ་པོ་ཤར་ཕྱོགས་སུ་ཇི་ལྟར་བསྐྱོད་ཚུལ། 3.	དགེ་སློང་གི་ལམ་སྟོན་ལྟར་ངང་པའི་དབང་པོ་དང་མཉམ་དུ་བསྐྱོད་པ། 4.	འཕགས་པ་གཽ་རཱི་ལས་ཆོས་ཞུས་རྗེས་སླར་ཡང་ཤར་དུ་བསྐྱོད་པ། 5.	པོ་ཏ་ལའི་ཞིང་ཁམས་སུ་སླེབས་པ། 6.	སྤྱན་རས་གཟིགས་ཀྱི་དྲུང་ནས་ཆོས་ཞུས་པ་དང་བཅས་སུ་བསྡུས་ནས་བཤད་ཡོད། དེ་དག་རེ་རེ་བཞིན་ཅུང་ཟད་ཞིབ་ཚགས་པའི་ལུགས་ནས་ཞུ་ན།
ཆོས་ཉན་ཚེ་ཡིད་ལ་བྱ་མི་རུང་བའི་གནས་ལྔ་
ཆོས་ཉན་ཚེ་ཡིད་ལ་བྱ་མི་རུང་བའི་གནས་ལྔ།
བླ་མ་ཚུལ་ཁྲིམས་ཉམས་པ། རིགས་དམའ་བ། བྱད་ངན་པ། ཚིག་འབྲུ་ངན་པ། ཚིག་རྩུབ་ཅིང་ཁྲོ་ལ་ཆོས་ཉན་པར་མི་སྨྲ་ལ་དེ་དང་དེ་བརྗོད་ཅིང་ཆོས་མི་ཉན་པར་སེམས་པ།
ཆོས་ཉམས་སུ་ལེན་པ་ལ་མི་བརྩོན་པའི་རྒྱུ་བཅུ་
ཆོས་ཉམས་སུ་ལེན་པ་ལ་མི་བརྩོན་པའི་རྒྱུ་བཅུ།
གཉེས་ཆེ་བ་མཁས་སྙམ། མངོན་པའི་ང་རྒྱལ་བྱེད་པ། བདག་བསྟོད། གཞན་སྨོད་པ། བྲེ་མོའི་གཏམ་ལ་དགའ་བ། ཚོགས་ལ་དགའ་བ། རྙེད་པ་ཆོས་ཆེར་འཛིན་པ། བཀུར་སྟི་ཆེས་ཆེར་འཛིན་པ། ཚུལ་འཆོས་པ།
ཆམ་པ་བཞི་
ཆམ་པ་བཞི།
གློ་ཆམ། རིམས་ཆམ། གྲེམ་ཆམ། སྣ་ཆམ་མོ། །
ཆའི་རྒྱན་བཞི་
ཆའི་རྒྱན་བཞི།
སྦེད་པར་འོས་པའི་ཆ་རྒྱན། །སྦེད་པར་མི་འོས་པའི་ཆ་རྒྱན། །བསྟོད་པའི་ཆ་ལས་སྨད་པར་འཕངས་པའི་ཆ་རྒྱན། །སྨད་པའི་ཆ་ལས་བསྟོད་པར་འཕངས་པའི་ཆ་རྒྱན་ནོ། །
ཆམ་ཕབ་
ཆམ་ཕབ།
ཆད་པ་བཅད་པ། བཅོམ་པ། ཕམ་པར་བྱས་པ།
ཆོས་ཉིད་
ཆོས་ཉིད།
སྟོད་ཉིད་ཀྱི་མིང་གི་རྣམ་གྲངས་ཤིག་སྟེ། གང་ཟག་རང་རྐྱ་ཐུབ་པའི་རྫས་ཡོད་ཀྱིས་སྟོང་པ་དང་གཟུགས་དང་གཟུགས་འཛིན་ཚད་མ་རྫས་གཞན་གྱིས་སྟོང་པའོ། །
སའུ་དི་ཨ་ར་པི་ཡ།
སའུ་དི་ཨ་ར་པི་ཡ་(المملكة العربية السعودية)ནི་ཨེ་ཤེ་ཡ་ཡི་རྒྱལ་ཁབ་ཞིག་རེད། དེའི་རྒྱལ་ས་ནི་རིས་ཡག་རེད།
ཆས་འོངས་
ཆས་འོངས།
གྲ་སྒྲིག་དང་བཅས་འོངས་པའི་དོན། དཔེར་ན། རྟ་ལ་སྲབ་སྤྲས་པ་དང་ལུས་ལ་མཚོན་ཆ་ཐོགས་ནས་འུར་ཆིལ་དང་བཅས་ཐོན་པ་ལྟ་བུ།
ཆིང་གུའི་གུང་
ཆིང་གུའི་གུང་།
ཆང་གུའི་གུང་ཞེས་པར་གཟིགས།
ཆའོ་དའོ་
ཆའོ་དའོ།
སོག་པོའི་སྐད་དེ་རིམ་པ་དམའ་བའི་དཔོན་རིགས་ཁག་ལ་གནང་བའི་གོ་གནས་ཤིག་གི་མིང་།
ཆབ་སྲིད་ལས་བཞི་སྣེ་འཛིན་
ཆབ་སྲིད་ལས་བཞི་སྣེ་འཛིན།
སྲིད་དབང་འཛིན་མཁན་དང་། དེ་མིན་ཞི་དྲག ནོར་སྲིད་ཀྱི་ལས་ཀ་ཡོངས་རྫོགས་བཀོད་འདོམས་བྱེད་མཁན་འགོ་པ། ལས་བཞི་ནི་ཞི་རྒྱས་དབང་དྲག་བཅས་ཡིན། ཞི་བ་སྟེ་འཇམ་པོའི་སྒོ་ནས་ལྟ་རྟོག་བྱེད་མི། རྒྱས་པ་ནི་དཔལ་འབྱོར་གྱི་འཛུགས་བསྐྲུན་བྱེད་མཁན། དབང་ནི་ཡོང་སྒོ་ཁྲལ་སོགས་བསྡུ་མཁན། དྲག་པོ་ནི་དམག་གི་ལས་ཀ་བྱེད་མཁན་བཅས་ལ་ཟེར།
ཆོས་སྟོན་ལ་འཚོགས་
ཆོས་སྟོན་ལ་འཚོགས།
ཉིན་དགུང་གི་ཟས་ཟ་བའི་སྟོན་མོ་ལ་འཚོགས།
སྐྱོ་གདུང་གིས་རྫོགས་པའི་མི་ཚེ། (སྒྲུང་རྩོམ) བེ་རི་འཇིགས་མེད།
སྐྱོ་གདུང་གིས་རྫོགས་པའི་མི་ཚེ།
ཆོས་ཉིད་ཟད་སར་སྐྱོལ་བ་
ཆོས་ཉིད་ཟད་སར་སྐྱོལ་བ།
འདི་ཡང་བཀའ་བརྒྱུད་ཀྱི་བླ་མ་གོང་མ་ཚོའི་གསུང་རྒྱུན་དུ། རང་གི་སེམས་ཀྱི་ངོ་བོ་མཐོང་བ་ལ་སྟོང་པ་ཉིད་མངོན་སུམ་དུ་རྟོགས་པ་དང་ཆོས་ཉིད་ཟད་སར་སྐྱོལ་བ་ཞེས་གསུང་སྲོལ་འདུག
ཆོས་རྟགས་ཀྱི་ཕྱག་རྒྱ་
ཆོས་རྟགས་ཀྱི་ཕྱག་རྒྱ།
ཆོས་དར་བའི་རྟགས་མཚན་མཚོན་བྱེད་དུ་ཕོ་བྲང་དང་གྲོང་ཁྱེར་ནང་དུ་ལྷ་ཁང་ཡོད་པ།
ཆོས་བརྟེན་ཆེན་པོ་བཞི་
ཆོས་བརྟེན་ཆེན་པོ་བཞི།
གཤམ་གྱི་མཆོད་རྟེན་ཆེན་པོ་བཞི་ལ་གཟིགས།
ཁལ་ཁ་རྗེ་བཙུན་དམ་པ་ངག་དབང་བློ་བཟང་འཇམ་དཔལ་བསྟན་འཛིན་ཚུལ་ཁྲིམས་རྒྱ་མཚོ་
ཡལ་འདབ་དང་པོ་རྒྱ་གར་འཕགས་པའི་ཡུལ་དུ་དམ་པའི་ཆོས་ཇི་ལྟར་དར་ཚུལ།
ཆོས་བསྟན་པ་
ཆོས་བསྟན་པ།
སངས་རྒྱས་ཆོས་ལུགས་ཀྱི་གཞུང་ནས་བཤད་པའི་འབྱོར་པ་བཅུའི་ནང་ཚན་ཞིག་སྟེ། སངས་རྒྱས་འགའ་ཞིག་འཇིག་རྟེན་དུ་བྱོན་ཡང་ཆོས་མ་གསུང་བར་མྱ་ངན་ལས་འདས་པ་ཡོད། སངས་རྒྱས་ཤཱཀྱ་མུ་ནེ་སངས་རྒྱས་ནས་ལོ་བཞི་བཅུ་ལྷག་ཙམ་གྱི་བར་ཆོས་གསུངས་པས་ན་སངས་རྒྱས་ཀྱི་བསྟན་པ་ཞེས་འབྱོར་པ་དེ་ཚམ་བའི་དོན་ཡིན།
ཆོས་ཉིད་དོན་གྱི་ཐུགས་རྗེ་
ཆོས་ཉིད་དོན་གྱི་ཐུགས་རྗེ།
འདི་ཡང་བཀའ་བརྒྱུད་ཆོས་ལུགས་འཛིན་པའི་བླ་མ་ཚོའི་གསུང་རྒྱུན་ལ་ཡོད་པ་ཞིག་སྟེ། དགོངས་དོན་གསལ་པོ་ཞིག་གོ་མ་ཐུབ་ཀྱང་ཚོད་དཔག་བྱས་ན། སྟོང་པ་ཉིད་ཀྱི་ལྟ་བ་དང་སྙིང་རྗེ་ཆེན་པོ་ཟུང་དུ་འཇུག་པ་ལ་སྟོང་ཉིད་རྗེའི་སྙིང་པོ་ཅན་ཞེས་ས་དགེའི་བླ་མ་གོང་མ་རྣམས་ཀྱི་གསུང་རྒྱུན་ལ་ཡོད་པ་དེ་དང་མིང་མི་འདྲ་བ་ཙམ་ལས་དགོངས་པའི་ཕྱོགས་གཅིག་ཡིན་པ་འདྲ་སྙམ། གལ་ཏེ་གོ་ནོར་བྱུང་ཡོད་ན་ཐུགས་མི་ཁྲེལ་བར་ཡོ་བསྲང་གནང་རོགས་ཞུ།
ཆོས་ཉིད་ཀློང་རྡོལ་
ཆོས་ཉིད་ཀློང་རྡོལ།
རང་སེམས་ཆོས་སྐུའི་ངོ་བོ་གསལ་པོར་མཐོང་བས་རྟོགས་པའི་ཡོན་ཏན་གཞན་དག་རྒྱ་མཚོའི་རྦ་ཀློང་བརྡོལ་བ་ལྟར་འབྱུང་བ་ཞེས་པ་སོགས་ཆོས་ལུགས་སྐོར་གྱི་ཚིག་མི་འདྲ་བ་མང་པོ་ཡོད་པ་རྣམས་བཀའ་བརྒྱུད་ཐུན་མོང་མ་ཡིན་པའི་ཆོས་སྐད་ཡིན་པས་ཅུང་ཟད་གོ་དཀའ་ཙམ་ཡོད་པ་དང་། བཀའ་བརྒྱུད་པའི་བླ་མ་གོང་མ་རྣམས་ཀྱི་གསུང་ལ་བརྟེན་ནས་འགྲེལ་བཤད་བྱ་དགོས་པ་ཡིན་ཀྱང་དཔྱད་གཞི་ལག་ཏུ་མ་སོན་སྟབས་འོལ་ཚོད་ཀྱིས་འབྲི་མ་སྤོབས་པར་བཏང་སྙོམས་སུ་བཞག་པ་འདིར་གཟིགས་པ་པོ་རྣམས་དགོངས་ཁྲེལ་མི་བཞེས་པར་ཞུ།
ཆོས་ཐོག་
ཆོས་ཐོག
དགོན་པ་ཁག་གི་གྲྭ་པ་ཚོས་ཆོས་ཀྱི་སྦྱོང་དང་ཆོས་ཀྱི་སྐུ་རིམ་སོགས་དབྱར་དགུན་སྟོན་དཔྱིད་བཞིའི་དུས་ཚོད་དང་བསྟུན་ནས་ཚོགས་རྒྱུ་ཡོད་པ་དེའི་མིང་།
ཆོས་ཐེབས་སློང་ཡིག་
ཆོས་ཐེབས་སློང་ཡིག
ཏཱ་ལའི་བླ་མ་དང་། བཀའ་ཤག་ཡིག་ཚང་། གཞན་ཡང་བློ་དཔོན་གོ་གནས་མཐོ་བ་ཚོས་དགོན་པ་ཁག་ལ་ཉམས་གསོ་དང་། གཏོང་སྒོ་སོགས་ཀྱི་འགྲོ་གྲོན་ཁ་སྣོན་སློང་ཆོག་པའི་ངོ་སྤྲོད་བཀའ་ཡིག
ཆོས་ཉིད་ཀྱི་བར་དོ་ལ་རང་བཞིན་གྱི་རྟོག་པ་བརྒྱད་ཅུ་འགགས་པ་
ཆོས་ཉིད་ཀྱི་བར་དོ་ལ་རང་བཞིན་གྱི་རྟོག་པ་བརྒྱད་ཅུ་འགགས་པ།
དེ་ཡང་དང་པོ་རང་བཞིན་གྱི་རྟོག་པ་སུམ་ཅུ་རྩ་གསུམ་དང་། གཉིས་པ་འདོད་ཆགས་ལས་བྱུང་བའི་རྟོག་བཞི་བཅུ། གསུམ་པ་གཏི་མུག་ལས་གྱུར་པའི་རྟོག་པ་བདུན་ལས། དང་པོ་རང་བཞིན་གྱི་རྟོག་པ་སུམ་ཅུ་རྩ་གསུམ་ནི། ཨཱརྱ་དེ་བའི་སྤྱོད་བསྡུས་ལས། འདོད་ཆགས་དང་བྲལ་བ་དང་། འདོད་ཆགས་དང་བྲལ་བ་བར་མ་དང་། ཤིན་ཏུ་འདོད་ཆགས་དང་བྲལ་བ་དང་། ཤིན་ཏུ་ཚོར་བ་དང་། རིག་པ་པོ་དང་། རིག་གཞི་དང་། ཆོ་ཆོར་རྟོག་པ་དང་། ངོ་ཚ་ཤེས་པ་དང་། བརྩེ་བ་དང་། བརྩེ་བ་བར་མ་དང་། ཤིན་ཏུ་བརྩེ་བ་དང་། དོགས་པ་དང་བཅས་པ་དང་། བསགས་པ་དང་། གཉིད་དང་། ཕྲག་དོག་གོ། གཉིས་པ་འདོད་ཆགས་ལས་བྱུང་བའི་རྟོག་པ་བཞི་བཅུ་ནི། ཆགས་པ་བར་མ་དང་། ཤིན་ཏུ་ཆགས་པ་དང་། དག་བ་དང་། དགའའ་བ་བར་མ་དང་། ཤིན་ཏུ་དགའ་བ་དང་། རངས་པ་དང་། རབ་ཏུ་མགུ་བ་དང་། ངོ་མཚར་བ་དང་། རྒོད་པ་དང་། ཚིམ་པ་དང་། འཁྱུད་པ་དང་། འོ་བྱེད་པ་དང་། འཇིགས་པ་དང་། བརྟེན་པ་དང་། བརྩོན་པ་དང་། ང་རྒྱལ་བ་དང་། བྱ་བ་དང་། འགྲོགས་པ་དང་། སྟོབས་དང་། དབྲོག་པ་དང་། སྤྲོ་བ་དང་། ལྷན་ཅིག་བྱེད་པའི་དགའ་བ་ལ་སྦྱོར་བ་དང་། ཤིན་ཏུ་དགའ་བ་ལ་སྦྱོར་བ་དང་། སྒེག་པ་དང་། རྣམ་པར་སྒེག་པ་དང་། ཞེ་འགྲས་པ་དང་། དགེ་བ་དང་། ཚིག་གསལ་བ་དང་། བདེན་པ་དང་། མི་བདེན་པ་དང་། ངེས་པ་དང་། ཉེ་བར་ལེན་པ་དང་། སྦྱིན་པ་པོ་དང་། གཞན་ལ་སྐུར་བ་དང་། དཔའ་བོ་དང་། ངོ་ཚ་བ་མེད་་པ་དང་། གཡོ་སྒྱུ་དང་། སྡུག་པ་དང་། མི་སྲུན་པ་དང་། གྱ་གྱུ་ཆེ་བའོ། །གསུམ་པ་གཏི་མུག་ལས་གྱུར་པའི་རྟོག་པ་བདུན་ནི། མི་གསལ་བ་དང་། བརྗེད་ངེས་པ་དང་། འཁྲུག་པ་དང་། མི་སྨྲ་བ་དང་། སྐྱོ་བ་དང་། ལེ་ལོ་དང་ཐེ་ཚོམ་མོ། །
ཆོས་མཐུན་པ་ལྟར་སྣང་བ་ལྔ་
ཆོས་མཐུན་པ་ལྟར་སྣང་བ་ལྔ།
༡.སྒྲུབ་པར་བྱེད་པའི་ཆོས་མ་གྲུབ་པ་དང་། ༢.བསྒྲུབ་པར་བྱ་བའི་ཆོས་མ་གྲུབ་པ། ༣.གཉིས་ཀའི་ཆོས་མ་གྲུབ་པ། ༤.རྗེས་སུ་འགྲོ་བ་མེད་པ། ༥.རྗེས་སུ་འགྲོ་བ་ཕྱིན་ཅི་ལོག་པ།
ཆོས་ཐམས་ཅད་ཀྱི་རང་བཞིན་གྱི་སྤྲོས་པ་དང་བྲལ་བའི་ཏིང་ངེ་འཛིན་
ཆོས་ཐམས་ཅད་ཀྱི་རང་བཞིན་གྱི་སྤྲོས་པ་དང་བྲལ་བའི་ཏིང་ངེ་འཛིན།
ཆོས་ཐམས་ཅད་ཀྱི་སྟོང་པ་ཉིད་མངོན་སུམ་དུ་རྟོགས་པ་སྟེ། སྟོང་པ་ཉིད་སྤྲོས་པའི་མཐའ་བརྒྱད་དང་བྲལ་ཡིན་ཅིང་། དེ་ཡང་། ༡སྐྱ་བ་མེད་པ། ༢.འགག་པ་མེད་པ། ༣.རྟག་པའི་མཐའ་དང་བྲལ་བ། ༤.ཆད་པའི་མཐའ་དང་བྲལ་བ། ༥.གང་དུ་འགྲོ་བ་མེད་པ། ༦.གང་ནས་འོང་བ་མེད་པ། ༧.རང་བཞིན་གྱིས་གཅིག་དང་དུ་མ་གང་རུང་དང་བྲལ་བ། ༨.མཚན་མར་འཛིན་པའི་སྤྲོས་པ་དང་བྲལ་བ་བཅས་ཀྱི་ཁྱད་ཆོས་དང་ལྡན་པ། འདིའི་སྐོར་སློབ་དཔོན་འཕགས་པ་ཀླུ་སྒྲུབ་ཀྱིས་མཛད་པའི་《དབུ་མ་རྩ་བ་ཤེས་རབ》དང་སློབ་དཔོན་ཟླ་བ་གྲགས་པས་མཛད་པའི《འགྲེལ་པ་ཚིག་གསལ》རྗེ་ཙོང་ཁ་པས་མཛད་པའི《དབུ་མ་རྩ་བ་ཤེས་རབ་ཀྱི་འགྲེལ་པ་རིགས་པའི་རྒྱ་མཚོ》བཅས་ལ་གཟིགས།
ཆོས་དོན་འདོད་ཐར་བཞི་
ཆོས་དོན་འདོད་ཐར་བཞི།
མངོན་མཐོ་ངེས་ལེགས་སྒྲུབ་པའི་ཆོས་དང་། གནས་གྲོགས་ནོར་སྒྲུབ་པ་སོགས་ཀྱི་དོན། དེ་དག་གི་འབྲས་བུ་གནས་སྐབས་སུ་འདོད་པ་ལ་ལོངས་སྤྱོད་པ། མཐར་ཐུག་པ་ཐོབ་པའོ། །
ཆོས་རྗེ་ནམ་མཁའ་དཔལ་བཟང་པོ་
ཆོས་རྗེ་ནམ་མཁའ་དཔལ་བཟང་པོ།
སྟག་ལུང་ཆོས་རྗེ་ནམ་མཁའ་དཔལ་བཟང་མཆོག་ནི་ཡབ་ཡོན་བདག་ཡེ་ཤེས་རིན་ཆེན་དང་ཡུམ་ཕྱུག་མོ་དཔལ་ལེའི་སྲས་སུ་རབ་བྱུང་དྲུག་པའི་ཆུ་བྱ（༡༣༣༣）ལོར་འཕན་པོ་དར་ཡུལ་དུ་སྐུ་འཁྲུངས། དགུང་ལོ་ལྔ་ཙམ་ལ་ཕེབས་སྐབས་གཞན་སྡུག་བསྔལ་བ་གཟིགས་ཚེ་སྙིང་རྗེ་ཆེན་པོ་འཁྲུངས་ནས་སྤྱན་ཆབ་ཕྱུང་བའི་བག་ཆགས་བཟང་པོ་རང་བཞིན་དུ་གསལ། དགུང་ལོ་བདུན་ལ་ཕེབས་སྐབས་མཁན་པོ་བླ་མ་ནམ་ལེགས་པ་དང་། སློབ་དཔོན་དོན་ཡོད་པ་ལས་རབ་ཏུ་བྱུང་། མཚན་ནམ་མཁའ་རྒྱལ་མཚན་དཔལ་བཟང་པོ་ཞེས་གསོལ། དགུང་ལོ་བརྒྱད་པ་ལ་མངོན་ཤེས་འཁྲུངས། དགུང་ལོ་བཅུ་པ་ལ《རྟགས་ཀྱི་ཊཱིཀྐ》མཆན་ལ་སོགས་པ་གསན་པས་སྦྱོར་དྲུག་ལས་བྱུང་བའི་རྟགས་རྣམས་མ་བསྒོམས་པ་མངོན་དུ་གྱུར། དགུང་ལོ་བཅུ་གཅིག་པ་ལ་སྐུ་སྐྱེ་སྔ་མ་གང་དུ་འཁྲུངས་པ་ལྷང་ལྷང་དྲན་སྣང་བསྐྱེད། དུས་ཕྱིས་ཏིང་ངེ་འཛིན་ལ་བཞུགས་པ་ན་འདས་མ་འོངས་རྣམས་ཀྱང་མཁྱེན། དགུང་ལོ་བཅོ་བརྒྱད་ལ་ཆོས་རྗེ་བླ་མ་དང་། ལོ་ཆེན་བྱང་རྩེ་དུས་འཁོར། སྤྱོད་འཇུག་ཐུབ་པའི་དགོངས་རྒྱན་སོགས་གསན་པས་ཚར་རེ་ལ་ཐུགས་སུ་ཆུད། དགུང་ལོ་ཉི་ཤུ་རྩ་བདུན་ལ་ལྷ་སར་ཕེབས་ནས་ཏོ་སྟན་མཁན་ཆེན་བཀྲས་ཚུལ་བ། ལས་སློབ་ཚུལ་བླ་མ། སློབ་དཔོན་སྟོན་རྒྱལ་རྣམས་ལས་བསྙེན་པར་རྫོགས། དགུང་ལོ་ཉི་ཤུ་རྩ་དགུའི་བར་དུ་དབྱར་ཆོས་དགུན་ཆོས་མ་ཆག་པར་དུས་འཁོར། བརྟག་གཉིས་སྤྱོད་འཇུག ཐུབ་པའི་དགོངས་རྒྱན། སྐྱེས་རབས་ལམ་འབྲས་གསུངས། དགུང་ལོ་ཉི་ཤུ་རྩ་དགུ་པ་ལྕགས་གླང（༡༣༦༡）ལོར་སྟག་ལུང་གི་གདན་སར་ཕེབས་ནས་ལོ་བཅོ་ལྔའི་རིང་ཚོགས་པ་བསྐྱངས། སྦྱོར་དྲུག་གི་ཁྲིད་ཡིག་ངོ་སྤྲོད། རྩིས་ཡིག་ལ་སོགས་པའི་བསྟན་བཅོས་མང་པོ་མཛད། ཟབ་མོའི་གདམས་པས་ཀྱང་གདུལ་བྱ་རྣམས་ལེགས་པར་བསྐྱངས། གཙོ་བོར་སྐུ་མཚམས་ཁོ་ན་ལ་བཞུགས། དགུང་ལོ་བཞི་བཅུ་ཞེ་གསུམ་བར་གདན་སར་བཞུགས་རིང་དགེ་འདུན་གྱི་སྡེ་འཕེལ་ཞིང་དར་རྒྱས་ཆེན་པོ་བྱུང་། དེ་ནས་རིན་པོ་ཆེ་བཀྲ་ཤིས་དཔལ་བརྩེགས་པ་གདན་སར་བཞུགས་སུ་གསོལ་ནས་སེ་གླེར་ལོ་བཞི་བཞུགས། བསྐྱེད་པའི་རིམ་པ་བདེ་མཆོག་དང་གཤེད་དམར་ལ་མཛད། རྫོགས་རིམ་སྦྱོར་བ་ཡན་ལག་དྲུག་པ་ལ་མཛད། རྗེ་འདི་ཉིད་སྒྲ་ཚད་དུས་འཁོར་རྣམས་ལ་མཁས་ཤིང་། དུས་འཁོར། ཀ་ཙན། སྙན་ངག སྡེབ་སྦྱོར་སོགས་ལ་བཤད་པ་མང་དུ་མཛད། དེའི་བཤད་རྒྱུན་དབུས་སུ་ཆེས་ཆེར་དར། ལོ་ཆེན་བྱང་ཆུབ་རྩེ་མོའི་ཕྱག་ཕྱི་མཛད་ནས་ཀ་ལཱ་འགྲེལ་པ་སློབ་ཕན་རྩེ་མོའི་ཕྱག་ཕྱི་མཛད་ནས་ཀ་ལཱ་པའི་འགྲེལ་པ་སློབ་ཕན་ཡོངས་སུ་རྫོགས་པར་འགྱུར་བ་ལ་སོགས་པའི་ཕྱག་རྗེས་ཀྱང་ཤིན་ཏུ་ཆེ། རྗེ་ཉིད་དགུང་ལོ་སོ་དགུ་བཞེས་སྐབས་གསུངས་པ་ཇི་བཞིན་དགུང་ལོ་ཞེ་བདུན་བཞེས་པ་རབ་བྱུང་དྲུག་པའི་ས་ལུག（༡༣༧༩）ལོར་་དགོངས་པ་ཆོས་དབྱིངས་སུ་ཐིམ།
ཆོས་མཐུན་པའི་འདུ་ཤེས་བཅུ་
ཆོས་མཐུན་པའི་འདུ་ཤེས་བཅུ།
མི་སྡུག་པའི་འདུ་ཤེས་མི་རྟག་པའི་འདུ་ཤེས། སྡུག་བསྔལ་བའི་འདུ་ཤེས། བདག་མེད་པའི་འདུ་ཤེས། དད་ཟས་ལ་མི་མཐུན་པའི་འདུ་ཤེས། འཇིག་རྟེན་ལ་མངོན་པར་མི་དགའ་བའི་འདུ་ཤེས། སྣང་བའི་འདུ་ཤེས། འདོད་ཆགས་དང་བྲལ་བའི་འདུ་ཤེས། འགོག་པའི་འདུ་ཤེས། འཆི་བའི་འདུ་ཤེས།
ཆོས་དང་ཆོས་མིན་པ་
ཆོས་དང་ཆོས་མིན་པ།
ཆོས་ནི་དབང་བསྐུར་བ་སོགས་མ་འོངས་པ་ན་འབྲས་བུ་བདེ་བ་སྟེར་བར་བྱེད་པའི་ལས་དང་། ཆོས་མིན་པ་ནི་དེ་ལས་ལྡོག་སྟེ་མ་འོངས་པ་ན་འབྲས་བུ་སྡུག་བསྔལ་སྟེར་བར་བྱེད་པའི་ལས་ཅན་ནོ། །
ཆོས་དྲུག་
ཆོས་དྲུག
གཟུང་འཛིན་ལ་སོགས་པའི་རྟོག་པ་མེད་པ། རྣམ་པར་མི་རྟོག་པའི་སྣང་བ་མེད་པ། རྡུལ་ཕྲ་རབ་ཀྱི་གཟུགས་མེད་པ། དེ་རྣམས་ཀྱིས་སྟོང་པའི་མེད་དགག་ལས་འདས་པའི་རང་བཞིན་འོད་གསལ་བ། རང་གི་ངོ་བོ་སོ་སོ་རང་གིས་རིག་པའི་མཚན་ཉིད་ཅན་ནོ། །
ཆོས་ཐམས་ཅད་བདག་མེད་པ་
ཆོས་ཐམས་ཅད་བདག་མེད་པ།
འདུས་བྱས་དང་འདུས་མ་བྱས་ཀྱི་ཆོས་སུ་གཏོགས་པ་ཐམས་ཅད་ལ་གང་ཟག་གི་བདག་དང་ཆོས་ཀྱི་བདག་གིས་སྟོང་པར་འདོད་པས་ན་བདག་མེད་པ་ཞེས་པ་དང་། དེ་ཡང་གང་ཟག་གི་བདག་གི་ངོ་བོ་ཉིད་གྲུབ་སྟེ། གང་ཟག་གི་བདག་ནི་དུད་འགྲོ་ཡན་ཆད་ཀྱི་སེམས་ཅན་ཐམས་ཅད་ལ་རང་འཁྲུངས་སུ་ཡོད་པའི་ང་དང་ང་ཡི་བར་འཛིན་པའི་བདག་འཛིན་ལྷན་སྐྱེས་ཞེན་ཡུལ་ངའོ་སྙམ་པ་དེ་ཡིན་ཅིང་། དེ་ལྟ་བུའི་བདག་ནི་ཕུང་པོ་དང་གཅིག་ཏུ་མ་གྲུབ་ལ། ཐ་དད་དུ་ཡང་མ་གྲུབ་པའི་ཕྱིར། ཆོས་ཀྱི་བདག་ཀྱང་ངོ་བོ་ཉིས་དུ་མ་གྲུབ་སྟེ། ཆོས་ཀྱི་བདག་ནི་ཐོག་མ་མེད་ནས་གོམས་པའི་ལྷན་སྐྱེས་ཀྱི་མ་རིག་པའི་དབང་གིས་ཐ་མལ་པའི་བློ་ལ་སྣང་བའི་གཟུགས་ལ་སོགས་པའི་ཕྱི་ནང་གི་ཆོས་ཐམས་ཅད་རང་རང་གི་མཚན་ཉིད་དུ་བདེན་པར་ཞེན་པ་དེ་ཡིན་ཅིང་། འདི་ནི་ཐག་པའི་སྦྲུལ་ལྟར་རྟོག་པས་བཏགས་ཙམ་དུ་ཟད་ཀྱི་དངོས་པོ་རྣམས་རང་བཞིན་དུ་གྲུབ་པ་མེད་པའི་ཕྱིར། འདི་གཉིས་ལ་རང་སྡེའི་གྲུབ་མཐའ་སྨྲ་བ་བཞི་སོ་སོའི་རྟོགས་རིགས་མི་འདྲ་བའི་ཁྱད་པར་ཡོད་པ་རྣམས་སྐབས་བབས་སོ་སོ་ནས་ཤེས་པར་བྱའོ། །
ཆོས་བདག་
ཆོས་བདག
གཟུགས་ལ་སོགས་པའི་ཕྱི་རོལ་གྱི་ཆོས་རྣམས་བདེན་པར་གྲུབ་པར་འདོད་པ་སྟེ། བྱེད་མདོ་གཉིས་ཀྱིས་ཕྱི་དོན་བདེན་གྲུབ་ཏུ་འདོད་པས་གཞི་གྲུབ་ན་ཆོས་བདག་ཡིན་པས་ཁྱབ་པར་ཁས་ལེན་པ་ཡིན།
ཆོས་སྡེ་ཆེན་པོ་རྣམ་པ་བཞི་
ཆོས་སྡེ་ཆེན་པོ་རྣམ་པ་བཞི།
གོང་གི་ཆོས་ཀྱི་སྡེ་རྣམ་པ་བཞི་ལ་གཟིགས།
ཆོས་རྣམས་ཐམས་ཅད་
ཆོས་རྣམས་ཐམས་ཅད།
སྤྱིར་བཏང་ཆོས་ཐམས་ཅད་ཟེར་བ་བྱ་དངོས་ཐམས་ཅད་ལ་ཟེར་བ་ཡིན།
ཆོས་བདེན་པ་བཞིའི་འཁོར་ལོ་བཅུ་གཉིས་
ཆོས་བདེན་པ་བཞིའི་འཁོར་ལོ་བཅུ་གཉིས། སྡུག་བསྔལ་བ། སྟོང་པ། བདག་མེད་པ། ཀུན་འབྱུང་། རྒྱུ། རྐྱེན་གྱི་རྣམ་པ། ལམ། རིག་པ། སྒྲུབ་པ། འགོག་པ། ཞི་བ། གྱ་ནོམ་པའོ། །
ཆོས་ལྡན་ས་སྐྱོང་རྒྱལ་པོ་
ཆོས་ལྡན་ས་སྐྱོང་རྒྱལ་པོ།
ཆོས་དང་མཐུན་པར་སྲིད་སྐྱོང་བའི་རྒྱལ་པོ།
ཆོས་ཐམས་ཅད་ངོ་བོ་ཉིད་མེད་པ་དྲུག་
ཆོས་ཐམས་ཅད་ངོ་བོ་ཉིད་མེད་པ་དྲུག
ཀུན་བརྟགས་ལ་མཚན་ཉིད་ངོ་བོ་ཉིད་མེད་དེ་དོན་དུ་ངེས་པར་མ་གྲུབ་པའི་ཕྱིར་རོ། གཞན་དབང་ལ་སྐྱེ་བ་ངོ་བོ་ཉིད་མེད་དེ་མ་བཞི་ལས་སྐྱེ་བ་མ་གྲུབ་པའི་ཕྱིར་རོ། རང་ལས་སྐྱེ་བ་མེད་དེ་སྐྱེ་བ་སྐད་ཅིག་མ་རྫས་འགལ་བའི་ཕྱིར་རོ། གཞན་ལས་སྐྱེ་བ་མེད་དེ། གཞན་རང་མཚན་པ་དཔྱད་ན་མ་གྲུབ་པའི་ཕྱིར་རོ། གཉིས་ཀ་ལས་སྐྱེ་བ་མེད་དེ་དེ་གཉིས་རྫས་འགལ་བས་མ་གྲུབ་ལ། རྒྱུ་མེད་པས་སྐྱེ་བ་མི་སྲིད་པའི་ཕྱིར་རོ། ཇི་ལྟར་སྣང་ཚོད་པའི་སྐྱེ་སོགས་ཙམ་ནི་རྨི་ལམ་སྒྱུ་མ་ཙམ་སྟེ། རྟེན་འབྲེལ་ཡིན་པའི་ཕྱིར་བདེན་པར་མེད་བཞིན་དུ་སྣང་བའོ། །
ཆོས་སྤྱོད་
ཆོས་སྤྱོད།
གྲྭ་པ་རྣམས་འདུ་ཁང་དུ་ཚོགས་སྐབས་རྒྱུན་དུ་འདོན་རྒྱུའི་བསྟོད་པ་དང་། སྨོན་ལམ་སོགས་རྒྱུན་འདོན་རྣམས་ཕྱོགས་གཅིག་ཏུ་བསྒྲིགས་པའི་དཔེ་དེབ་ཀྱི་མིང་།
ཆོས་བྱེད་དགེ་འདུན་
ཆོས་བྱེད་དགེ་འདུན།
སངས་རྒྱས་ཆོས་ལུགས་ཀྱི་ཆོས་བྱེད་མཁན་ལ་གྲྭ་པ་མིན་པའི་སྐྱ་བོའི་རིགས་གཅིག་དང་། གྲྭ་པའི་རིགས་གཅིག་བཅས་གཉིས་ཡོད་པ་ལས། གྲྭ་པའི་ནང་ནས་དགེ་སློང་མི་བཞི་ཡན་མཉམ་དུ་ཚོགས་པ་ལ་དགེ་འདུན་ཟེར།
ཆོས་སྤྱོད་བཅུ་
ཆོས་སྤྱོད་བཅུ།
ཐུན་མོང་ཁྱད་པར་མཆོག་གསུམ་གྱི་ལུགས་ལས། དང་པོ་ཕ་རོལ་ཏུ་ཕྱིན་པ་བཅུ་སྟེ། ཐུབ་པ་ཆེན་པོའི་ཞལ་ནས། སྦྱིན་པ་ཚུལ་ཁྲིམས་བཟོད་པ་དང་། །བརྩོན་འགྲུས་བསམ་གཏན་ཤེས་རབ་དང་། །ཐབས་དང་སྟོབས་དང་སྨོན་ལམ་དང་། །ཡེ་ཤེས་ཕ་རོལ་ཕྱིན་པ་བཅུ། །གཉིས་པ་ལ་ནི་བསླབ་བྱ་བཅུ་སྟེ། མོས་པ་སྤྱོད་པའི་ས་ལ་ཆོས་སྤྱོད་བཅུ་ཡོད་པ་དེའོ། །མགོན་པོ་བྱམས་པའི་ཞལ་ནས། ཡི་གེ་འབྲི་བ་དང་། མཆོད་པ་འབུལ་བ། སྦྱིན་པ་གཏོང་བ། ཆོས་ཉན་པ། ཀློག་པ། འཛིན་པ། རབ་ཏུ་སྟོན་པ། ཁ་ཏོན་བྱེད་པ། ཆོས་ཀྱི་དོན་སེམས་པ། ཆོས་ཀྱི་དོན་སྒོམ་པ་སྟེ་བཅུ། གསུམ་པ་ཐར་ལམ་མམ་འགྲོ་དོན་བཅུ་སྟེ། སྤྱན་རས་གཟིགས་ཀྱི་ཞལ་ནས། རྟེན་གསུམ་བཞེངས་དང་སྲོག་འདོན་ཟམ་པ་འཛུགས། །མཆོད་སྦྱིན་ཁྲུས་དང་བསྐོར་བ་ཚུལ་ཁྲིམས་རྣམས། །འགྲོ་བ་དོན་ལ་བརྩོན་པ་ང་ཡི་སྲས། །ལུས་དེ་བོར་ནས་བདེ་བ་ཅན་དུ་སྐྱེ། །ཞེས་གསུངས་སོ། །
ཆོས་བྱེད་པ་རྩ་བ་གསུམ་
ཆོས་བྱེད་པ་རྩ་བ་གསུམ།
བྱིན་རླབས་རྩ་བ་བླ་མ། དངོས་གྲུབ་རྩ་བ་ཡི་དམ་ལྷ་དང་ཆོས་སྐྱོང་ཟེར།
ཆིང་ཝང་
ཆིང་ཝང་།
སྔར་རྒྱ་ནག་གོང་མའི་སྤུན་མཆེད་ནང་མི་སོགས་ལ་ཆིང་ཝང་ཞེས་པ་མིང་འབོད་སྲོལ་ཡོད། ཕྱིས་སུ་མན་ཇུ་རྒྱལ་པོ་ནས་བཟུང་གོ་ས་ཞིག་གི་མིང་དུ་འགྱུར་ཐོག་ཇུན་ཝང་ལས་མཐོ་བ་ཡོད།
ཆོས་དབྱིངས་
ཆོས་དབྱིངས།
སྟོང་ཉིད་ཀྱི་མིང་གི་རྣམ་གྲངས་ཤིག་སྟེ། སྟོབས་དང་མི་འཇིག་པ་ལ་སོགས་པ་འཕགས་པའི་ཆོས་རྣམས་སྐྱེ་ཞིང་འབྱུང་བ་དང་གློ་བུར་གྱི་ཉོན་མོངས་པའི་སྒྲིབ་པ་དང་ཤེས་བྱའི་སྒྲིབ་པ་སྤྲིན་དང་འདྲ་བ་དྭངས་ཤིང་བྱང་སྟེ། ནམ་མཁའི་དབྱིངས་དག་པ་དང་འདྲ་བས་ན་ཆོས་ཀྱི་དབྱིངས་ཞེས་བརྗོད་པ་ཡིན།
ཆོས་དབྱིངས་ཡེ་ཤེས་ལྔ་
ཆོས་དབྱིངས་ཡེ་ཤེས་ལྔ།
བཏགས་གྲོལ་ལས་བྱུང་བའི་ཡེ་ཤེས་ཉི་ཤུ་རྩ་ལྔའི་ནང་ཚན་ཞིག་སྟེ། ༡.ཆོས་དབྱིངས་ཡེ་ཤེས་ཉི་ཤུ་རྩ་ལྔའི་ནང་ཚན་ཞིག་སྟེ། ༢.ཆོས་དབྱིངས་འཁྱིལ་བའི་ཡེ་ཤེས། ༣.རྣམ་པ་དབྱིངས་ཀྱི་ཡེ་ཤེས། ༤.དབྱིངས་ཆེན་བདལ་བའི་ཡེ་ཤེས། ༥.འཁོར་འདས་དབྱིངས་ཆེན་ཡེ་ཤེས་བཅས་སོ། །
ཆོས་གཞིས་
ཆོས་གཞིས།
དེ་སྔ་བོད་ས་གནས་སྲིད་གཞུང་སྐབས་སྲིད་གཞུང་དང་སྒེར་པ་དཔོན་རིགས་བཅས་ནས་དགོན་པ་དང་ལྷ་ཁང་སོགས་ལ་སྤྲད་པའི་ས་ཞིང་དང་མི་སེར།
ཆོས་མི་མཐུན་པ་ལྟར་སྣང་བ་ལྔ་
ཆོས་མི་མཐུན་པ་ལྟར་སྣང་བ་ལྔ།
༡.བསྒྲུབ་པར་བྱ་བ་ལྡོག་པ་མེད་པ་དང་། ༢.སྒྲུབ་པར་བྱེད་པ་ལྡོག་པ་མེད་པ། ༣.གཉིས་ཀ་ལྡོག་པ་མེད་པ་དང་། ༤.ལྡོག་པ་མེད་པ། ༥.ལྡོག་པ་ཕྱི་ཅི་ལོག་པ།
ཆོས་མེད་པའི་ཡུལ་
ཆོས་མེད་པའི་ཡུལ།
སངས་རྒྱས་ཆོས་ལུགས་ཀྱི་གཞུང་ནས་བཤད་པའི་མི་ཁོམ་པ་བརྒྱད་ཀྱི་ནང་ཚན། སང་ས་རྒྱས་ཆོས་ལུགས་དར་མ་མྱོང་བའམ་སྔར་དར་ཡང་དེང་སྐབས་ཉམས་ཟིན་པའི་ཡུལ། །
ཆོས་གཟུགས་འོང་བའི་དོན་འབྲས་མེད་
ཆོས་གཟུགས་འོང་བའི་དོན་འབྲས་མེད།
ཆོས་ངོ་མ་ལྟ་ཞོག ཆོས་ཀྱི་གཟུགས་བརྙན་ཙམ་ཡང་འོང་བའི་དོན་མེད་ཅེས་འགྲེལ་པ་བྱས་ན་དགོ་བདེ།
ཆོས་བཟང་པོ་ཁུངས་འབྱུང་བ་
ཆོས་བཟང་པོ་ཁུངས་འབྱུང་བ།
སངས་རྒྱས་ཆོས་ལུགས་ཀྱི་བཟང་པོ་གསར་དུ་བཙུགས་པ།
ཆོས་ཡང་དག་པ་ལེན་པ་བཞི་
ཆོས་ཡང་དག་པ་ལེན་པ་བཞི།
ད་ལྟར་བྱུང་བ་ལ་བདེ་བ་ལ་ཕྱི་མ་ལ་སྡུག་བསྔལ་བ་ལ་ཕྱི་མ་ལ་རྣམ་པར་སྨིན་པ་ལ་བདེ་བ། ད་ལྟར་བྱུང་བ་ལ་སྡུག་བསྔལ་བ། ད་ལྟར་བྱུང་བ་ལ་བདེ་བ་ལ་ཕྱི་མ་ལ་རྣམ་པར་སྨིན་པ་ལའང་བདེ་བ།
ཆོས་ཤེས་བཞི་
ཆོས་ཤེས་བཞི།
སྡུག་བསྔལ་ཆོས་ཤེས། ཀུན་འབྱུང་ཆོས་ཤེས། འགོག་པ་ཆོས་ཤེས། ལམ་ཆོས་ཤེས་སོ། །
ཆོས་ལས་སྐྱེས་པ་དྲུག་
ཆོས་ལས་སྐྱེས་པ་དྲུག
ཆོས་ཀྱི་བགོ་སྐལ་སྤྱོད་པ། ཆོས་ཀྱི་སྤྲུལ་པ། ཆོས་བདག་པོར་གྱུར་པ། ཆོས་ལས་བྱུང་བ། ཆོས་ལ་རྟོན་པ། ཆོས་ཀྱི་གྲུབ་པའོ། །
ཆོས་བཤད་པའི་ཚུལ་གསུམ་
ཆོས་བཤད་པའི་ཚུལ་གསུམ།
སངས་རྒྱས་ཀྱིས་ཆོས་གསུངས་པའི་ཚུལ། དགྲ་བཅོམ་པས་ཆོས་གསུངས་པའི་ཚུལ། པཎྚི་ཏས་གསུངས་པའི་ཚུལ། སངས་རྒྱས་ཀྱིས་ཆོ་འཕྲུལ་གསུམ་ལ་བརྟེན་ནས་བཤད། དགྲ་བཅོམ་པས་དག་པ་གསུམ་ལ་བརྟེན་ནས་བཤད། པཎྚི་ཏས་གསུངས་ཚུལ་ལ་དཔལ་ནཱ་ལེཎྜའི་གསུང་ཚུལ་དང་། བི་ཀྲ་མ་ཤཱི་ལའི་བཤད་ཚུལ་གཉིས་ཡོད་དོ། །
ཆོས་པ་བློ་བཟང་བསྟན་པའི་རྒྱལ་མཚན་
ཆོས་པ་བློ་བཟང་བསྟན་པའི་རྒྱལ་མཚན།
འདི་ཉིད་རྗེ་ལྡན་རྒྱ་མཚོའི་ཡུམ་མི་གཅིག་པའི་གཅེན་པོ་ཡིན། རབ་བྱུང་བཅུ་པའི་ལྕགས་སྦྲུལ（༡༥༨༡）ལོར་འཁྲུངས། དགུང་ལོ་བཅུ་བཞི་པ་ཤིང་རྟ（༡༥༩༤）ལོར་ཆོས་རྗེ་རིན་པོ་ཆེ་བསམ་འགྲུབ་ལས་རབ་ཏུ་བྱུང་། ཉི་ཤུ་པ་ལྕགས་བྱི（༡༦༠༠）ལོར་ཅོ་ནེ་ཆོས་རྗེ་སངས་རྒྱས་རྒྱལ་མཚན་ལས་བསྙེན་པར་རྫོགས། ཉེར་གསུམ་པ་ཆུ་ཡོས（༡༦༠༣）ལོར་རྒྱལ་བ་ཡོན་ཏན་རྒྱ་མཚོའི་ཞབས་ཞུ་མཛད་ནས་དབུས་སུ་ཕེབས། ཉེར་བཞི་པ་ཤིང་འབྲུག（༡༦༠༤）ལོར་རྭ་སྟོད་ཆོས་གྲྭ་འགྲིམས། འཇམ་དབྱངས་བླ་མ་དཀོན་མཆོག་ཆོས་འཕེལ་ལས་ཆོས་མང་པོ་ཞུས། ལོ་དེའི་དབྱར་དུས་རྒྱུད་གྲྭར་ཞུགས། སྟག་ལུང་བྲག་བློ་གྲོས་རྒྱ་མཚོ་ལས་རིམ་ལྔའི་དམར་ཁྲིད་སོགས་སྔ་ཕྱིར་ཆོས་མང་དུ་གསན། གཞན་ཡང་པཎ་ཆེན་ཐམས་ཅད་མཁྱེན་པ། སྐྱིད་བུ་ཆོས་རྗེ་ངག་དབང་ཆོས་གྲགས། ཁྲི་དགེ་འདུན་རྒྱལ་མཚན། གྲུབ་ཆེན་བརྩོན་འགྲུས་སྙིང་པོ། ལམ་པ་རབ་འབྱམས་པ་བསོད་ནམས་གྲགས་པ་སོགས་ལས་དབང་ལུང་མན་ངག་བཅས་འདོད་རྒུར་གསན། ཉེར་བརྒྱད་པ་ས་སྤྲེལ（༡༦༠༨）ལོར་རང་ཡུལ་མདོ་སྨད་དུ་ཕེབས་ཏེ་རོང་པོ་དགོན་པ་ལུགས་གཉིས་ཀྱིས་བསྐྱངས། སོ་ལྔ་པ་ཤིང་ཡོས་ནས་སྒྲུབ་པ་རྩེ་གཅིག་ཏུ་གཞོལ། སོ་བདུན་པ་མེ་སྦྲུལ（༡༦༡༧）ལོར་སླར་དབུས་སུ་ཕེབས། བླ་མ་སྔ་མ་རྣམས་དང་འཁོན་སྟོན་དཔལ་འབྱོར་ལྷུན་གྲུབ། དེ་མོ་ལྷ་དབང་ཆོས་ཀྱི་རྒྱལ་མཚན། རྟ་ཚག་ངག་དབང་ཆོས་ཀྱི་དབང་ཕྱུག་སོགས་ལས་ཆོས་བཀའ་རྒྱ་ཆེར་གསན། ས་རྟ་ལོར་རང་ཡུལ་དུ་ཕེབས། ཤིང་སྤྲེལ་ནས་རོང་པོ་དགོན་དུ་འདུ་ཁང་གསེར་ཕིབས། གདུལ་བྱ་རྣམས་ཆོས་དང་ཟང་ཟིང་གིས་བསྐྱངས། དགུང་ལོ་དོན་དགུ་པ་རབ་བྱུང་བཅུ་གཅིག་པའི་ས་ཕག（༡༦༥༩）ལོར་སྐུ་གཤེགས།
ཆོས་སྲིད་གཉིས་ལྡན་
ཆོས་སྲིད་གཉིས་ལྡན།
(ཆོས་སྲིད་ཟུང་འབྲེལ)བོད་ཀྱི་རབ་བྱུང་བཞི་པའི་ལྕགས་སྤྲེལ（༡༢༦༠）ལོར། ཡོན་རྒྱལ་རབས་ཀྱི་གོང་མ་ཧུ་པི་ལི་སེ་ཆེན་ཧན་གྱིས་གོང་མ་མ་བྱས་གོང་སོག་པོའི་རྒྱལ་པོ་བྱས་པའི་ཁྲི་ལོ་དང་པོར་ས་སྐྱ་འགྲོ་མགོན་ཆོས་རྒྱལ་འཕགས་པ་ལ་གསང་སྔགས་ཀྱི་དབང་ཐེངས་དང་པོ་ཞུས་པའི་དབང་ཡོན་དུ་བོད་ཁྲི་སྐོར་བཅུ་གསུམ་གྱི་དབང་ཆ་ཡོངས་རྫོགས་ཕུལ་ནས་བོད་ས་གནས་ཀྱི་ཆོས་སྲིད་གཉིས་ཀའི་བདག་པོ་བསྐོར་པ་ནས་བཟུང་བོད་ཀྱི་སངས་རྒྱས་ཆོས་ལུགས་ཀྱི་མཐོ་རིམ་མི་སྣས་ཆོས་སྲིད་གཉིས་ཀའི་དབང་ཆ་བཟུང་བའི་ཆོས་སྲིད་ཟུང་འབྲེལ་གྱི་ལམ་ལུགས་ཆགས་པ་རེད།
ཆོས་ལུགས་གཞན་དགུ་
ཆོས་ལུགས་གཞན་དགུ།
དྭགས་པོ་བཀའ་བརྒྱུད་ལས་བྱུང་བའི་བཀའ་བརྒྱུད་པའི་ཆོས་ལུགས་གཞན་དགུ་ནི། ༡.ཀརྨ་བཀའ་བརྒྱུད། ༢.ཚལ་པ་བཀའ་བརྒྱུད། ༣.འབབ་རོམ་བཀའ་བརྒྱུད། ༤.ཕག་གྲུ་བཀའ་བརྒྱུད། ༥.འབྲི་གུང་བཀའ་བརྒྱུད། ༦.འབྲུག་པ་བཀའ་བརྒྱུད། ༧.སྟག་ལུང་བཀའ་བརྒྱུད། ༨.གཡའ་བཟང་བཀའ་བརྒྱུད། ༩.ཁྲོ་ཕུ་བཀའ་བརྒྱུད་བཅས་སོ། །
བདེ་སྨོན་འགྲེལ་པ་
༄༅། །ཆགས་མེད་བདེ་སྨོན་འགྲེལ་པ་པདྨའི་ཕྲེང་བ་བཞུགས་སོ། །
ཆོས་འབྱུང་
ཆོས་འབྱུང་།
བོད་ཡིག་ཐོག་འཁོད་པའི་བོད་ཀྱི་ལོ་རྒྱུས་ཡིག་ཆའི་ནང་གསེས་གསུམ་པ་སྟེ། དེ་ནི་ཆོས་ལུགས་དར་རྒྱས་ཆེ་བའི་ས་གནས་སྤྱི་དང་ཡུལ་ལུང་སོ་སོར་ཆོས་ལུགས་རིག་གནས་བཅས་ཀྱི་བྱུང་ཚུལ་གཙོ་བོར་བཤད་པ་ཞིག་ལ་ཟེར། དེ་ཡང་ཐོག་མར་ཆོས་ལུགས་དེ་གསར་གཏོད་མཛད་མཁན་གྱི་ལོ་རྒྱུས་དང་། གསར་གཏོད་བྱེད་དགོས་པའི་རྒྱུ་རྐྱེན། དེའི་གོ་རིམ། སློབ་བརྒྱད་རིམ་བྱུང་། ཆོས་ལུགས་སྐོར་གྱི་གསུང་རབ་གང་དང་གང་ཡོད་པ། ཆོས་ལུགས་དེ་དར་རྒྱས་དང་ཉམས་རྒུད་བྱུང་ཚུལ། རྗེས་འབྲང་མཁས་པ་སོ་སོའི་ལོ་རྒྱུས་དང་གསུང་རྩོམ་གང་དང་གང་ཡོད་པ་པ་བཅས་གསལ་པོར་བཤད་པ་ཞིག་ཡིན། དེ་ལ་ནང་གསེས་ཀྱིས་དབྱེ་ན། ༡.ཆོས་ལུགས་སྤྱིའི་ཆོས་འབྱུང་། ༢.ཆོས་ལུགས་སོ་སོའི་འབྱུང་། ༣.ས་གནས་སོ་སོའི་ཆོས་འབྱུང་། ༤.རིག་གནས་ཆེ་ཆུང་སོ་སོའི་འབྱུང་བཅས་བཞི་ཡོད། ཆོས་ལུགས་སྤྱིའི་ཆོས་འབྱུང་ནི། ས་གནས་དང་ཆོས་ལུགས་སོ་སོའི་དབྱེ་བ་མ་ཕྱེ་བར་སངས་རྒྱས་ཆོས་ལུགས་སོགས་ཆོས་ལུགས་མི་འདྲ་བ་རྣམས་ཀྱི་བྱུང་ཚུལ་སྤྱིར་བཤད་པ་ཞིག་སྟེ། དཔེར་ན་བུ་སྟོན་རིན་པོ་ཆེས་མཛད་པའི《ཆོས་འབྱུང་གསུང་རབ་རིན་པོ་ཆེའི་མཛོད》དང་། འགོས་ལོ་གཞོན་ནུ་དཔལ་གྱིས་མཛད་པའི《དེབ་ཐེར་སྔོན་པོ》དཔལ་བོ་གཙུག་ལག་ཕྲེང་བས་མཛད་པའི《ཆོས་འབྱུང་མཁས་པའི་དགའ་སྟོན》སུམ་པ་མཁན་ཆེན་ཡེ་ཤེས་དཔལ་འབྱོར་གྱིས་མཛད་པའི《ཆོས་འབྱུང་དཔག་བསམ་ལྗོན་བཟང》ལྟ་བུ་ཡིན། ཆོས་ལུགས་སོ་སོའི་ཆོས་འབྱུང་ནི། བོད་དུ་སངས་རྒྱས་ཆོས་ལུགས་ཀྱི་གྲུབ་མཐའ་མི་འདྲ་བ་མང་དུ་བྱུང་བ་དེ་ཚོ་སོ་སོའི་ལོ་རྒྱུས་གཙོ་བོར་བཤད་པ་ཞིག་ཡིན། དཔེར་ན་བོད་གྱི་མཁས་པ་ཤར་རྫ་བཀྲ་ཤིས་རྒྱལ་མཚན་གྱིས་མཛད་པའི《བོད་གྱི་ཆོས་འབྱུང་ལེགས་བཤད་མཛོད》 ཀུན་མཁྱེན་འཇིགས་མེད་གླིང་པས་མཛད་པའི《རྙིང་མ་རྒྱུད་འབུམ་གྱི་ཆོས་འབྱུང》 ལས་ཆེན་ཀུན་དགའ་རྒྱལ་གྱིས་མཛད་པའི《བཀའ་གདམས་ཆོས་འབྱུང》 ས་སྐྱའི་བླ་མ་མང་པོས་མཛད་པའི《ས་སྐྱའི་ལམ་འབྲས་ཆོས་འབྱུང》 གཞན་ཡང་འབྲི་གུང་བཀའ་བརྒྱུད། ཀརྨ་བཀའ་བརྒྱུད། སྟག་ལུང་བཀའ་བརྒྱུད། འབྲུག་པ་བཀའ་བརྒྱུད། ཤངས་པ་བཀའ་བརྒྱུད། དགེ་ལུགས་པ་བཅས་ལ་སོ་སོའི་ཆོས་འབྱུང་ལོགས་སུ་ཡོད་པ་ལྟ་བུ་ཡིན། ས་གནས་སོ་སོའི་ཆོས་འབྱུང་ནི། ས་གནས་བྱེ་བྲག་པ་ཞིག་ལ་སངས་རྒྱས་ཆོས་ལུགས་དར་ཚུལ་གཙོ་བོར་བཤད་པ་ཞིག་སྟེ། དཔེར་ན། ཇོ་ནང་ཏཱ་ར་ནཱ་ཐས་མཛད་པའི《རྒྱ་གར་ཆོས་འབྱུང》 གུ་ཤྲི་བློ་བཟང་ཚེ་འཕེལ་གྱིས་མཛད་པའི《ཆེན་པོ་ཧོར་ཆོས་འབྱུང》 བྲག་སྒོམ་པ་བསྟན་པ་རབ་རྒྱས་ཀྱིས་མཛད་པའི《མདོ་སྨད་ཆོས་འབྱུང》ལྟ་བུ་དང་། གཞན་ཡང་མངའ་རིས། དྭགས་པོ། སྤོ་བོ། ཀོང་པོ། ཆབ་མདོ། ལྷོ་རོང་། འོལ་ཁ། རྒྱལ་རྩེ། མི་ཉག་བཅས་ཀྱི་ཆོས་འབྱུང་ལོགས་སུ་ཡོད་པ་ལྟ་བུ་ཡིན། རིག་གནས་ཆེ་ཆུང་སོ་སོའི་ཆོས་འབྱུང་ནི། བོད་དུ་དར་རྒྱས་ཆེ་བའི་རིག་གནས་ཆེ་བ་ལྔ་དང་ཆུང་བ་ལྔ་སོ་སོའི་བྱུང་ཚུལ་གཙོ་བོར་བཤད་པའི་ཆོས་འབྱུང་ཞིག་སྟེ། དཔེར་ན་པཎ་ཆེན་བསོད་ནམས་གྲགས་པས་མཛད་པའི《འདུལ་བའི་ཆོས་འབྱུང》 ས་སྐྱའི་པཎ་ཆེན་ཤཱཀྱ་མཆོག་ལྡན་གྱིས་མཛད་པའི《དབུ་མའི་ཆོས་འབྱུང》 བོད་ཀྱི་སྨན་པ་མཁས་པ་མང་པོས་མཛད་པའི《གསོ་བ་རིག་པའི་ཆོས་འབྱུང》 བུ་སྟོན་རིན་པོ་ཆེ་སོགས་མཁས་པ་མང་པོས་མཛད་པའི་གསང་འདུས། བདེ་མཆོག འཇིགས་བྱེད། ཀྱེེ་རྡོར། དུས་འཁོར་སོགས་ཀྱི་ཆོས་འབྱུང་ཁག་མང་པོ་ཡོད་པ་ལྟ་བུའོ། །ཡང་སྐབས་རེ་དོན་གཞན་ལ་གོ་བའང་ཡོད་དེ་དཔེར་ན《དེབ་དམར》ལྕགས་དཔར་མའི་ཤོག་གྲངས༡༠༧ནང་སྐུ་གསུང་ལ་བདེ་མཆོག་ལྷན་སྐྱེས་དང་། སྤྱན་རས་གཟིགས་དང་། ཆོས་འབྱུང་ཡིག་འབུར་བཅས་པ་སོགས་རྟེན་དང་རིང་སྲེལ་དཔག་མེད་བྱོན་ཞེས་པའི་སྐབས་དེའི་ཆོས་འབྱུང་ནི་གསང་སྔགས་བླ་མེད་ཀྱི་གཞུང་རྣངས་ནས་བཤད་པའི་གྲུ་གསུམ་དབྱིབས་ཅན་གྱི་རི་མོའམ་འབུར་གཟུགས་སྟེ་འདིའི་གྲུ་གསུམ་པོ་དེས་རྣམ་ཐར་སྒོ་གསུམ་མཚོན་པ་ཡིན་ཞེས་བཤད་སྲོལ་ཡོད།
ཆོས་སྲུང་
ཆོས་སྲུང་།
ཆོས་ལུགས་ཁག་དང་། དགོན་པ་སོ་སོའི་དམིགས་བསལ་གྱི་སྲུང་མ།
གཆད་
གཆད།
གཅད།(ཙ)
ཆོས་གསུམ་
ཆོས་གསུམ།
བཤད་པའི་ཆོས་དང་། སྒྲུབ་པའི་ཆོས། འབྲས་བུའི་ཆོས་བཅས་གསུམ་མམ་ཡང་ན་མཚན་ཉིད་མཚོན་བྱ་མཚན་གཞི་གསུམ།
གཆད་ཟན་
གཆད་ཟན།
གཅན་གཟན།(ཙ)
གཆལ་
གཆལ།
བཅལ། ཚད་གཞལ་བ།(ཙ)
གཆིན་སྲི་
གཆིན་སྲི།
གཅིན་པ་ཉུང་དུ་འགྲོ་བ།(ཙ)
ཆིས་ཏན་ཏའི་གླེའུ་
ཆིས་ཏན་ཏའི་གླེའུ།
（ཆིས་ཏན་ཏཱ་ལེའོ）契丹大辽ཆིས་ཏན་ཆེན་པོ་ལེའོ་རྒྱལ་ཁབ་ཅེས་པའི་དོན་ཡིན།
གཆིག་
གཆིག
གཅིག(ཙ)
ཆིས་ཏན་ཏའི་གླེའུ་
མིང་གི་བྱུང་ཚུལ།
རྒྱའི་སྐད（ཆིས་ཏན་ཏཱ་ལེའོ契丹大辽）ལས་ཟུར་ཆགས་གོ། ཆིས་ཏན་ཆེན་པོ་ལེའོ་རྒྱལ་ཁབ་ཅེས་པའི་དོན་ཡིན། དབྱིན་སྐད་ལKhitayཞེས་ཟེར།
ཆིས་ཏན་མི་རིགས་ཀྱི་ལོ་རྒྱུས།
དེ་ཡང་ཆིས་ཏནKhitayམི་རིགས་ནི་ཀྲུང་གོའི་སུས་རྒྱལ་རབས་དང་ཐང་རྒྱལ་རབས་གྱི་སྔོན་ལ་བྱང་ཤར་ས་ཁུལ་དུ་འཚོ་སྡོད་བྱེད་པའི་གནའ་རབས་ཀྱི་མི་རིགས་ཤིག་ཡིན་ཅིང་། འབྲོག་ལས་དང་། ཉ་ལས། རི་དྭགས་རྔོན་པ་བཅས་ལ་བརྟེན་ནས་འཚོ་བ་སྐྱེལ་བཞིན་ཡོད། སུས་རྒྱལ་རབས་དང་ཐང་རྒྱལ་རབས་ཀྱི་དུས་སུ་ཀྲུང་ཡོན་ས་ཁུལ（ཧོ་ནན）དང་འབྲེལ་འདྲིས་བྱུང་ནས་ཆིས་ཏན་མི་རིགས་ཀྱི་དཔལ་འབྱོར་དང་རིག་གནས་ཐོག་ལ་གོང་འཕེལ་ཆེན་པོ་བྱུང་། ཐང་རྒྱལ་རབས་ཀྱི་དུས་མཇུག་ཏུ་ཆིས་ཏན་མི་རིགས་ཀྱི་འགོ་པ་གཡེ་ལུས་ཨཱ་པོ་ཅི（耶律阿保机）ཟེར་བས་ཆིས་ཏན་ཚོ་པ་ཁག་གཅིག་གྱུར་བྱས། སྤྱི་ལོ༩༡༦ལོར་གཡེ་ལུས་ཨཱ་པོ་ཅིས་རྒྱལ་པོ་བྱས་ནས་ཆིས་ཏན་བཀས་བཀོད་རྒྱུད་འཛིན་གྱི་སྲིད་དབང་བཙུགས། སྤྱི་ལོ༩༤༧ལོར་ལེའོ་ཐའི་ཙུང་ཡེ་ལུས་ཏེ་ཀོང་གིས་ཆིས་ཏན་རྒྱལ་ཁབ་ཟེར་བའི་མིང་དེ་ལེའོ་རྒྱལ་ཁབ་ཅེས་པར་བསྒྱུར། རྒྱལ་ས་ནི་བྱང་ཤར་ལེའོ་ཉིང་ཞིང་ཆེན་གྱི་པཱ་ལིན་ཙོ་ཆིས་ལ་བྱས་ཤིང་། རྒྱལ་རབས་འདིར་རྒྱལ་པོ་དགུ་བྱུང་བའི་རུས་མིང་ནི་གཡེ་ལུས་ཡིན། སྤྱི་ལོ༩༡༦ནས༡༡༢༥བར་ལོ་ངོ་ཉིས་བརྒྱ་དང་བཅུའི་རིང་སྲིད་དབང་བཟུང་། སུང་བྱང་མའི་རྒྱལ་རབས་བརྒྱད་པ་སུང་ཧུས་ཙུང་གིས་ཅིན་རྒྱལ་ཁབ（མན་ཇུ་རྒྱལ་ཁབ）དང་མཉམ་འབྲེལ་བྱས་ནས་ཆི་ཏན་རྒྱལ་རབས་གཏོར་རྗེས་ཆིས་ཏན་བྱང་མ་དང་། གཡས་རུ་གཉིས་སུ་གྱེས་པའི་ཕྱི་མ་དེ་ལ་ཤིས་ལེའོ（ལེའོ་ནུབ་མ）ཟེར། དེ་ལ་རྒྱལ་ཁབ་ལྔ་བྱུང་ཞིང་རྒྱལ་ས་ནི་དེང་སང་སུའུ་ལན་གྱི་མངའ་ཁོངས་སུ་ཡོད་པའི་ཐུའོ་ཁེ་མ་ཁེའི་ཤར་ཕྱོགས་སུ་ཡོད། རྒྱལ་རབས་འདིར་རྒྱལ་པོ་མི་རབས་ལྔ་བྱུང་བའི་རུས་མིང་ནི་གོང་དང་མཚུངས་ཤིང་། སྤྱི་ལོ༡༢༤ནས་༢༢༢བར་ལོ་ངོ་དགུ་བཅུ་གོ་བརྒྱད་རིང་སྲིད་དབང་བཟུང་། རྒྱལ་རབས་ལྔ་པའི་དུས་ཅིན་རྒྱལ་རབས་ཀྱི་རྒྱལ་པོ་དང་པོས་གཏོར་བ་ཡིན།
ཆིས་ཏན་ལེའོ་རྒྱལ་རབས།
ཐང་རྒྱལ་རབས་ཀྱི་དུས་མཇུག་ཏུ་ཆིས་ཏན་མི་རིགས་ཀྱི་འགོ་པ་གཡེ་ལུས་ཨཱ་པོ་ཅི（耶律阿保机）ཟེར་བས་ཆིས་ཏན་ཚོ་པ་ཁག་གཅིག་གྱུར་བྱས། སྤྱི་ལོ༩༡༦ལོར་གཡེ་ལུས་ཨཱ་པོ་ཅིས་རྒྱལ་པོ་བྱས་ནས་ཆིས་ཏན་བཀས་བཀོད་རྒྱུད་འཛིན་གྱི་སྲིད་དབང་བཙུགས། སྤྱི་ལོ༩༤༧ལོར་ལེའོ་ཐའི་ཙུང་ཡེ་ལུས་ཏེ་ཀོང་གིས་ཆིས་ཏན་རྒྱལ་ཁབ་ཟེར་བའི་མིང་དེ་ལེའོ་རྒྱལ་ཁབ་ཅེས་པར་བསྒྱུར། རྒྱལ་ས་ནི་བྱང་ཤར་ལེའོ་ཉིང་ཞིང་ཆེན་གྱི་པཱ་ལིན་ཙོ་ཆིས་ལ་བྱས་ཤིང་། རྒྱལ་རབས་འདིར་རྒྱལ་པོ་དགུ་བྱུང་བའི་རུས་མིང་ནི་གཡེ་ལུས་ཡིན། སྤྱི་ལོ༩༡༦ནས༡༡༢༥བར་ལོ་ངོ་ཉིས་བརྒྱ་དང་བཅུའི་རིང་སྲིད་དབང་བཟུང་། སུང་བྱང་མའི་རྒྱལ་རབས་བརྒྱད་པ་སུང་ཧུས་ཙུང་གིས་ཅིན་རྒྱལ་ཁབ（མན་ཇུ་རྒྱལ་ཁབ）དང་མཉམ་འབྲེལ་བྱས་ནས་ཆི་ཏན་རྒྱལ་རབས་གཏོར་རྗེས་ཆིས་ཏན་བྱང་མ་དང་། གཡས་རུ་གཉིས་སུ་གྱེས་པའི་ཕྱི་མ་དེ་ལ་ཤིས་ལེའོ（ལེའོ་ནུབ་མ）ཟེར། དེ་ལ་རྒྱལ་ཁབ་ལྔ་བྱུང་ཞིང་རྒྱལ་ས་ནི་དེང་སང་སུའུ་ལན་གྱི་མངའ་ཁོངས་སུ་ཡོད་པའི་ཐུའོ་ཁེ་མ་ཁེའི་ཤར་ཕྱོགས་སུ་ཡོད། རྒྱལ་རབས་འདིར་རྒྱལ་པོ་མི་རབས་ལྔ་བྱུང་བའི་རུས་མིང་ནི་གོང་དང་མཚུངས་ཤིང་། སྤྱི་ལོ༡༢༤ནས་༢༢༢བར་ལོ་ངོ་དགུ་བཅུ་གོ་བརྒྱད་རིང་སྲིད་དབང་བཟུང་། རྒྱལ་རབས་ལྔ་པའི་དུས་ཅིན་རྒྱལ་རབས་ཀྱི་རྒྱལ་པོ་དང་པོས་གཏོར་བ་ཡིན།
གཆུག་
གཆུག
གཅུག(ཙ)
གཆེས་པ་
གཆེས་པ།
གཅེས་པ། མཐོང་ཆེན་དང་རྩིས་སུ་བྱེད་པ།(ཙ)
བཆུ་གསུམ་
བཆུ་གསུམ།
བཅུ་གསུམ།
གཆེས་ཕྲ་
གཆེས་ཕྲ།
གཅེས་ཕྲ། ཆེ་ཆུང་།(ཙ)
གཆོད་དབྱོང་གི་རིང་ལུགས་
གཆོད་དབྱོང་གི་རིང་ལུགས།
གཅོད་དཔྱོང་གི་རིང་ལུགས། ཞལ་ལྕེ་བ། སྐབས་འདིར་དཔྱོང་ནི་དྲང་པོར་བསྲང་བ་ལ་གོ་དགོས།
མཆི་མས་བརྣངས་པ་
མཆི་མས་བརྣངས་པ།
མཆི་མས་བཀག་པ་སྟེ་མིག་མཆི་མས་གང་བ།
མཆད་བུ་
མཆད་བུ།
ཞུས་ཆེན་གྱི་ལོ་ཙཱ་བས་འགན་སྤྲད་པའི་ཡིག་བསྒྱུར་གྱི་ཐོག་མའི་མ་ཟིན་བཟོ་མཁན་གྱི་ལོ་ཙཱ་བ།
མཆིན་པའི་རྭ་
མཆིན་པའི་རྭ།
མཆིན་པ།
མཆིན་ནད་བཅོ་བརྒྱད་
མཆིན་ནད་བཅོ་བརྒྱད།
ལེབ་རྒན་རྒྱས་པ། ལྡེམ་བུ། དུག་ཐབས། ཆུ་ཤོར། སྐུན་བུ། འོར་ལྷུང་། ཁ་ལུད། གཞུང་རེངས། མཆིན་གྲུམ་ནག་པོ། མཆིན་ནད་ཧལ་སྐེམས། མཆིན་དྲི་དཀར་ནག་གཉིས། གནད་མཆིན། རྩ་བྱིར། མཆིན་རླང་། མཆིན་རྒུད། རླན་གྲངས། གླང་དགུར། གྲང་སྦོས་སོ། །
མཆིན་པ་གྲུམ་
མཆིན་པ་གྲུམ།
མཆིན་པ་རྒུད་པའམ་སྲ་བའི་ནད།
ཨི་སི་ར་ཨེལ།
ཨི་སི་ར་ཨེལ་(יִשְׂרָאֵל)ནི་ཨེ་ཤེ་ཡ་ཡི་རྒྱལ་ཁབ་ཞིག་རེད། དེའི་རྒྱལ་ས་ནི་ཇེ་རུ་ས་ལེམ་རེད།
མཆིན་རྩ་
མཆིན་རྩ།
མཆིན་པའི་རྩ།
ཡི་ལའ་ཁོ།
ཡི་ལའ་ཁོ , ཨི་རག , ཡི་རག
མཆིན་སྨན་ད་ལི་གསུམ་ཐང་
མཆིན་སྨན་ད་ལི་གསུམ་ཐང་།
ད་ལི་སྲང་བཞི། སུག་སྨེལ་སྲང་བཞི། བཅའ་སྒ་སྲང་བཞི།
མཆིན་སྨན་གྷི་ཝང་དགུ་པ་
མཆིན་སྨན་གྷི་ཝང་དགུ་པ།
༡.གྷི་ཝང་དྲི་ཙམ། ༢.གུར་གུམ་སྲང་གསུམ། ༣.ཨུདྤལ་སྔོན་པོ་སྲང་གསུམ། ༤.བ་ལེ་ཀ(ཚིགས་འདོར)སྲང་གསུམ། ༥.ཏིག་ཏ་སྲང་གསུམ། ༦.བྲག་ཞུན་སྲང་གསུམ། ༧.རུ་ཏ་སྲང་གསུམ། ༨.བ་ཤ་ཀ་སྲང་གསུམ། ༩.གསེར་མེ(ཤུབས་འདོར)སྲང་གསུམ།
མཆིན་རྩི་
མཆིན་རྩི།
མཆིན་པའི་ཕྱིའི་པགས་པ་སྲབ་མོའི་མིང་།
མཆིམས་ཕུ་
མཆིམས་ཕུ།
གྲ་ནང་རྫོང་བསམ་ཡས་ཆུས་བསམ་ཕུ་ཤང་།
མཆིམས་ཕུའི་དཀོར་མཛོད་
མཆིམས་ཕུའི་དཀོར་མཛོད།
《རྦ་བཞེད》སོགས་ལོ་རྒྱུས་མང་པོ་ཞིག་གི་ནང་སྔར་རྒྱལ་པོ་སྲོང་བཙན་སྒམ་པོའི་སྐབས་གལ་ཆེའི་ཡིག་ཆ་མང་པོ་ཞིག་བསམ་ཡས་མཆིམས་ཕུའི་དཀོར་མཛོད་ནང་སྦས་པར་བཤད།
མཆིམས་ཡུལ་གྲུ་ཤུལ་
མཆིམས་ཡུལ་གྲུ་ཤུལ།
འདི་གཉས་སྨད་ཕྱོགས་སུ་ཡོད་པར་ཀོང་སྤྲུལ་ཡོན་ཏན་རྒྱ་མཚོས་བརྩམས་པའི《གཏེར་སྟོན་བརྒྱ་རྩའི་རྣམ་ཐར》ནང་གསལ། །
མཆིམས་ཕུ་ནམ་རལ་
མཆིམས་ཕུ་ནམ་རལ།
བཙན་པོ་ཁྲི་ལྡེ་གཙུག་བརྟན་གྱིས་བཞེངས་པའི་ལྷ་ཁང་ལྔ་པའི་གྲས་ཤིག་སྟེ། ཡོངས་གྲགས་སུ་མཆིམས་ཕུའི་གཙུགས་ལག་ཁང་རྙིང་པ་ཞིག་ཡིན་པའི་ཤོད་རྒྱུད་འདུག་ཀྱང་། ས་གནས་གང་དུ་ཡོད་མིན་རྩད་མ་ཆོད་ཅིང་། 《བཀའ་འགྱུར་གྱི་དཀར་ཆག་མཆིམས་ཕུ་མ》ཞེས་པ་དེ་ལས་ལྷ་ཁང་འདིའི་ནང་དུ་བཞུགས་པའི་བཀའ་འགྱུར་གྱི་དཀར་ཆག་ཡིན།
མཆིལ་པ་རྒྱ་བོ་
མཆིལ་པ་རྒྱ་བོ།
གོང་གི་མཆིལ་པ་ཞེས་པ་དང་དོན་གཅིག
མཆིལ་མའ་
མཆིལ་མའ།
མཆིལ་མ།
མཆིལ་པ་
མཆིལ་པ
མཆིལ་པ Eurasian Tree Sparrow
གྲོང་ཁྱིམ་གྱི་ཁང་པའི་ཐོག་ཁར་རྩེག་གསེབ་ཏུ་ཚང་བཟོས་ནས་སྡོད་མཁན་བྱིའུ་ཞིག་སྟེ། ཡོངས་གྲགས་སུ་ཁང་བྱིའུ་ཟེར་བ་དེ་ཡིན།